qundao/data-zh-poetry huggingface dataset:
自题荷花水亭画扇
作者：曾习经
朝代：清

老退耽书爱日长，披披荷叶晚风凉。廿年不做莲韬馆，每到临流忆故乡。
自题蕉桐凉月画扇
作者：曾习经
朝代：清

蕉桐得雨色逾净，云月通宵气已秋。欹枕乍闻初雁过，拂帘低见一萤流。
艳秋新婚并画并蒂莲花并题
作者：曾习经
朝代：清

孔翠鸳雏略费评，楼前红烛笑相迎。偶然拾得青羊句，并蒂莲花愿往生。
花下偶坐
作者：曾习经
朝代：清

桃杏交花坐敛襟，闭门遣日自深深。偶参太始成良觌，肯枉佳辰事苦吟。一往用情终不悔，久幽勿嚏分平沉。所欣懒惰真天赋，十载嵇康锻树阴。
花朝同陈韬老郑苏堪林畏庐赵尧生陈石遗胡漱唐林山腴梁众异冒鹤汀温毅夫罗掞东潘若海诣花之寺
作者：曾习经
朝代：清

空色难强名，欣慨每交并。寻常花万谷，寂寂招提境。馀寒淹节序，积阴失朝暝。近廊少农事，春鸠鸣逾静。探幽果宿诺，眈寂惬微秉。即事难为欢，得途不可聘。嘉邀缅宛洛，良俦类汝颖。偶巾下泽车，稽首华严顶。径迹既如扫，来踪复谁省。寥落愧吾徒，花时一延颈。
花朝江亭晏集
作者：曾习经
朝代：清

疲蹇倦皇路，游遨欣近郊。所思缓郁纡，得閒轻脱逃。兹晨始妍暖，条风递林梢。旷朗兀崇基，栖冲秘神皋。远瞩春稍稍，侧听鸣交交。招邀饮文字，酌略窥夷巢。履迹岁既深，巅毛时屡搔。怅望斜川游，流连步兵庖。谅无自罔情，且进杯中醪。
苦热
作者：曾习经
朝代：清

春旱夏多雨，未得气候正。老夫向畏暑，一夏尚易竟。今夏雨又少，蒸郁如坐甑。殷雷牛鸣盎，烨电雉窜镜。稍阴倏开朗，桓旸更暴横。躁扰蟹将糖，局兽蹐陷阱。有如在逃难，无处苛宽政。临餐辄蹙额，尽吸始称庆。赒饿可澹虑，消渴疑要症。迟迟送日脚，兀兀瞻斗柄。平生圣之徒，朝眠费三请。晚亦耽白业，修慧不修定。炎凉外境界，分别识匪性。屈指晚旬日，迎秋著为令。少安且勿躁，道在天可胜。
落叶四首
作者：曾习经
朝代：清

月过庭阴鹊踏枝，空阶凉漏报签迟。十年走马荒山道，一曲哀蝉乐府词。关塞秋心和梦碎，淮南新恨长年悲。飞花飞絮都含恨，犹及春风烂漫时。落日三家乌桕村，度阡越陌枉相存。旧时歌舞飞鸾影，晚上帘栊蛱蝶魂。祠宇拂云凉似水，空山吹火不成温。新霜最是无情思，山鬼牵罗夜打门。摇落年年自寂寥，白头书客坐深宵。寒灯隔雨秋成梦，白板支风月似潮。圣女祠荒鸳瓦坠，洞庭波落锦书遥。沉鳞羁羽都萧瑟，历历星明堕竹梢。回头飘荡复东西，不分天云与井泥。汉寝旧馀青玉案，晋宫新舞白铜鞮。凄凄芳草闻啼鴂，兀兀丛祠似碧鸡。西北高楼临大道，断烟残照总凄迷。
落叶四首·其一
作者：曾习经
朝代：清

月过庭阴鹊踏枝，空阶凉漏报签迟。十年走马荒山道，一曲哀蝉乐府词。关塞秋心和梦碎，淮南新恨长年悲。飞花飞絮都含恨，犹及春风烂漫时。
落叶四首·其三
作者：曾习经
朝代：清

摇落年年自寂寥，白头书客坐深宵。寒灯隔雨秋成梦，白板支风月似潮。圣女祠荒鸳瓦坠，洞庭波落锦书遥。沉鳞羁羽都萧瑟，历历星明堕竹梢。
落叶四首·其二
作者：曾习经
朝代：清

落日三家乌桕村，度阡越陌枉相存。旧时歌舞飞鸾影，晚上帘栊蛱蝶魂。祠宇拂云凉似水，空山吹火不成温。新霜最是无情思，山鬼牵罗夜打门。
落叶四首·其四
作者：曾习经
朝代：清

回头飘荡复东西，不分天云与井泥。汉寝旧馀青玉案，晋宫新舞白铜鞮。凄凄芳草闻啼鴂，兀兀丛祠似碧鸡。西北高楼临大道，断烟残照总凄迷。
葛沽苏庄道上麦苗茸茸桃杏交花
作者：曾习经
朝代：清

麦苗作罽花交光，不信行人不断肠。艳福一生忘不得，某年月日过苏庄。
葛沽苏庄道中携马兰归种湜亭
作者：曾习经
朝代：清

连阴十日绿芜芜，添置牛槽道葛沽。一路马兰勤请客，湜亭南迤正相须。
藤下诵普贤行愿品偶成
作者：曾习经
朝代：清

万千缨珞宛垂肩，愿力无人嗣普贤。虚驾六牙驯白象，苍生摩顶待何年。
补衣
作者：曾习经
朝代：清

昨日补褾衽，今日补襜裾。□婢或窃笑，而我非真愚。念此吴绸衫，十载供曳揄。短裁适至肝，柔滑诚宜肤。衣故烦挪难，每浣辄一呼。捉襟可歌商，蒙袂或滥竽。去留稍吝情，于道微枝梧。处贫未为惯，私爱犹区区。床头百衲衣，旁亦置一壶。
西湖旅寓
作者：曾习经
朝代：清

准拟湖船度半宵，昆山弦子玉屏箫。旅怀已自难消遣，春月昏黄过断桥。
观剧
作者：曾习经
朝代：清

凤啄红灯照绮床，佩珠钗玉总生光。可怜前夜华山剧，肠断班骓送陆郎。
观米虹月《千金一笑》新剧三首
作者：曾习经
朝代：清

名父生儿自不凡，不随世味共咸酸。十年几斛江洲泪，又为才媛湿满衫。凝碧池边泪共潸，笙楼忍再听哀弦。郁轮同是残科第，每阅沧桑一惘然。惑尽阳城一冁然，点头顽石亦成颠。售文鬻字都无用，终倚闺媛卖曲钱。
观米虹月《千金一笑》新剧三首·其一
作者：曾习经
朝代：清

名父生儿自不凡，不随世味共咸酸。十年几斛江洲泪，又为才媛湿满衫。
观米虹月《千金一笑》新剧三首·其三
作者：曾习经
朝代：清

惑尽阳城一冁然，点头顽石亦成颠。售文鬻字都无用，终倚闺媛卖曲钱。
观米虹月《千金一笑》新剧三首·其二
作者：曾习经
朝代：清

凝碧池边泪共潸，笙楼忍再听哀弦。郁轮同是残科第，每阅沧桑一惘然。
诰封恭人林太人像赞
作者：曾习经
朝代：清

庆云承光，鸣琚表德。贵而能勤，华兮有实。郁矣兰胸，茂乎芳干。比心蠡斯，流芬藻翰。班班彤管，皇皇紫泥。柔嘉维则，母仪在斯。
赠晦闻先生兰妻雀子
作者：曾习经
朝代：清

人言林逋仙，无求自然足。一鹤与一梅，别成新眷属。我爱林逋翁，风趣更超俗。兰妻雀子呼，遥遥接芳躅。言真惬素心，好合曲栏曲。竟体挹芬芳，新妆照红烛。雪夜壁月眠，花貌想如玉。好鸟如佳儿，去来无拘束。得食性能驯，粒粒分仁粟。乍学鹦鹉鸣，旋随鸳鸯俗。臭味同妻兰，踊跃如童仆。翁乃左右顾，怡然遂所欲。有妻结良缘，有子绵似续。韵事比高贤，神似非刻鹄。胸怀天地宽，自处何荣辱。筑楼近韩居，窗开透辰旭。纵然小如舟，四围花作蓐。楼前一水通，漾漾涨春绿。借此乐馀年，欣欣忘蹐局。况复孙曾贤，泮芹屡掇渌。多福备箕畴，一一难纪录。快哉矍铄翁，高吟兴频触、
赵尧生招同法源寺看丁香
作者：曾习经
朝代：清

游心难再羁，迫此青阳暮。投鞭事初地，把臂获良晤。沉沉大雄殿，丁香覆两庑。峭茜资文字，香润及巾屦。连檐竟晻霭，久坐宛清曙。固知佛日长，稍觉天倪露。平生赵御史，补正匡王度。似尔风霆手，正要玉雪句。入世有生老，随缘无迎拒。长年眇欢悰，及春理芳绪。馀花今未歇，陈迹昔已屡。初非两眸计，似深一宿悟。达生幸能托，净义略可树。春芳固外物，且任腾腾去。
赵龙云先生挽诗·先生同年赵尧生之兄，于尧生有恩，尧生自蜀讣告遂寄挽
作者：曾习经
朝代：清

严事剩传君实美，铭幽待看颖滨文。时常但道桑麻长，五十初无被纩温。世乱有谁钦鸑鷟，社阑定复对鸡豚。贼尘满目西南道，那及新阡酹一尊。
过汪吏部故宅
作者：曾习经
朝代：清

平生汪吏部，寂寞见心期。剩对陶公宅，谁营孺子祠。疏松犹磊落，秋菊少华滋。寥落贞亢士，同谁共此悲。
迎春花
作者：曾习经
朝代：清

宣春小阁侍更衣，生物趋功入细微。愁里弄妆慵不觉，东风先与约黄归。
还京留别
作者：曾习经
朝代：清

哀乐百年百感并，一帘寒雨近残春。最怜明月江头别，从此天涯忆故人。
送刘幼云还九江
作者：曾习经
朝代：清

每向青山吟谢眺，忆逢微雨过苏端。寻邻不误斜川约，涉世真愁陇坂难。旧业别来惟梦寐，托春归思入风湍。江湖满眼今头白，何日从君把钓竿。
送夏闰之守湖州
作者：曾习经
朝代：清

故人从宦起差池，又见湖州杜牧之。四十专城非晼晚，万人如海独心期。过江历数吴兴守，作郡偏怜罗友辞。惆怅金绒春系马，晓风吹断绿杨枝。
送常熟翁师傅归里六首
作者：曾习经
朝代：清

天问殊难答，臣心久郁陶。遥怜贾生策，不分屈平骚。江海沉名易，湖山歌舞劳。向来忧国意，馀愿老蓬蒿。从此遂摇落，于今真远游。浮云低被渚，孤月过南洲。文藻秋兰气，客心沧海流。凉风起天末，凄断殿西头。五月南风发，江涛送远人。时穷仍适意，隐乱若栖真。太息吾安放，凄其天所亲。最怜双阙月，流涕念霜晨。历历明星下，其如北斗孤。残钟沉百杵，过客问三闾。寥落得秋意，栖迟耽道书。百年从此远，相忆到今无。誓墓今头白，还山闵世纷。徘徊终自信，哀怨有深文。怅望期前哲，忧危感至尊。行行重回首，漂泊奉明恩。旧梦承恩诏，遥年党禁文。回风伤往日，之子念夫君。故苑蘼芜意，荒陂凫雁群。何时陪杖履，拭涕极南云。
送常熟翁师傅归里六首·其一
作者：曾习经
朝代：清

天问殊难答，臣心久郁陶。遥怜贾生策，不分屈平骚。江海沉名易，湖山歌舞劳。向来忧国意，馀愿老蓬蒿。
送常熟翁师傅归里六首·其三
作者：曾习经
朝代：清

五月南风发，江涛送远人。时穷仍适意，隐乱若栖真。太息吾安放，凄其天所亲。最怜双阙月，流涕念霜晨。
送常熟翁师傅归里六首·其二
作者：曾习经
朝代：清

从此遂摇落，于今真远游。浮云低被渚，孤月过南洲。文藻秋兰气，客心沧海流。凉风起天末，凄断殿西头。
送常熟翁师傅归里六首·其五
作者：曾习经
朝代：清

誓墓今头白，还山闵世纷。徘徊终自信，哀怨有深文。怅望期前哲，忧危感至尊。行行重回首，漂泊奉明恩。
送常熟翁师傅归里六首·其六
作者：曾习经
朝代：清

旧梦承恩诏，遥年党禁文。回风伤往日，之子念夫君。故苑蘼芜意，荒陂凫雁群。何时陪杖履，拭涕极南云。
送常熟翁师傅归里六首·其四
作者：曾习经
朝代：清

历历明星下，其如北斗孤。残钟沉百杵，过客问三闾。寥落得秋意，栖迟耽道书。百年从此远，相忆到今无。
送李梅庵之金陵兼讯海上丁三
作者：曾习经
朝代：清

风尘临别意，哀乐胜前贤。逐世原非策，忧时只自煎。旧吟开府地，遥忆过江年。海上逢相好，当春倘寄笺。
送李莘夫守廉州
作者：曾习经
朝代：清

故人独往真成忆，吾道苍茫却向谁。一郡江湖嗟日远，十年京洛觉尘缁。萧条异代徒生感，商略藏山或少宜。惭愧部民归未得，春来先寄草堂诗。
送杨昀谷
作者：曾习经
朝代：清

昔先每惜中年别，此地曾闻大隐居。扣箧待商杨子宇，经时迟枉阮公书。固应不寐宵频起，却悔相过近较疏。寥落故人今可数，秋风庭树意何如。
送汪子贤休宁
作者：曾习经
朝代：清

桑田沧海人间世，白岳黄山归去来。谡谡涧松原绝垢，青青陵麦故含哀。久经丧乱添霜鬓，暂卷苍茫入酒杯。离别寻常无可说，但勤书劄得亲开。
送温毅夫还山
作者：曾习经
朝代：清

寻常惜别到今非，反袂翻无涕可挥。下国未闻桑实美，故山谁信蕨芽肥。鸿毛生死听时论，燕羽差池赋大归。去与遗民谈野史，一亭宛在雪初飞。
送王病山守抚州
作者：曾习经
朝代：清

又见鸾皇下紫阍，更无鹰隼击秋雯。匡时谏草收行箧，归路荷花咏圣恩。一郡江湖闲步极，五更朝鼓断相闻。年来正有新亭叹，更向天涯怅失群。
送赵尧生回里
作者：曾习经
朝代：清

一时鸳鹭惊朝列，万古云霄感逐臣。楚国兰芬原绝代，宣南故宅近松筠。江湖隐隐千回首，帐殿沉沉一欠伸。欲与昔贤较心力，天回地动不逢人。
遣童杨漕种树
作者：曾习经
朝代：清

每逢春到遣栽花，准备尧夫小小车。未许外人知此意，客来与吃赵州茶。
郊行
作者：曾习经
朝代：清

出门何处寄旷快，且喜郊居得面城。草树经冬未芽檗，亭台迟日转凄清。偶寻履迹径中泽，相对春风非世情。剩把閒心愚造物，料无好法遣浮生。
郭五琴夜吹箫予被酒偃卧讶曰此何声休和若是答云此北正宫调也感而有作
作者：曾习经
朝代：清

故人去看平西日，箫谱来听北正宫。但使和平神所在，不妨酣酒傲陶公。
郭春榆宫太保七十寿
作者：曾习经
朝代：清

一世才流馀砥柱，故家乔木阅风烟。春官桃李看成荫，碧落星辰宛旧躔。臣节天心原不负，令名寿考竟兼全。谢庭正欲森兰玉，况值齐眉祝引年。
酒渴引荈听雨达旦
作者：曾习经
朝代：清

已过花时节，宁论酒圣贤。解酲烦日注，听雨损宵眠。岁事麦苗秀，朝饥菜甲鲜。子桑甘闭户，懒与上琴弦。
闭门
作者：曾习经
朝代：清

寒食清明旬日间，海棠初发鬓丝斑。闭门索句真成拙，换水添花稍觉顽。言下枯禅成露地，意中小谢有青山。试思何物容臧否，偶尔逢春一破颜。
闻歌
作者：曾习经
朝代：清

怅望游龙不再吟，修髯朔客思愔愔。寻常蹋地能生忆，到处飞花故作阴。春去稍怜残梦在，酒醒长是雨声淫。旅魂正恨经南馆，未抵闻歌一夜心。
陈子砺七十寿
作者：曾习经
朝代：清

江水东流西上鱼，孤情一往果何如。十年以长惟兄事，万里相望念友须。田里征题馀杂兴，遗民著录早成书。愿从扶杖观元化，仰首星辰近帝车。
陈麓宾乞罢客过之方灌菊畦语客曰顷顿间有园居之适然每傍晚浇花望平西之日觉甚异也予闻而悲之
作者：曾习经
朝代：清

投老归来幸未迟，菊丛犹剩两三枝。可怜看到平西日，不是寻常堕甑时。
除夕
作者：曾习经
朝代：清

夜深官烛照无寐，一岁尘劳愧寝兴。风幔馀寒落衾枕，瓦沟残雪照春灯。江湖满地看年齿，车马朝天区殷輘。羁羽沉鳞说京国，梦中归雁在云层。
除夕
作者：曾习经
朝代：清

终年咄咄无一字，去日悠悠有亿尘。自信劳生行未已，偶来杯酒坐相亲。醉归马上闻孤柝，卷枕荒鸡满四邻。除却垂腰烦恼带，不妨歌笑逐时新。
雪后偶书
作者：曾习经
朝代：清

残雪栖庭树，今年春物迟。斜行临草贴，方竹薛筇枝。避世南垂谶，投囊闰岁诗。维摩散花地，谁道无立锥。
雪晴江亭社集
作者：曾习经
朝代：清

匝月重阴正郁陶，稍晴妍日丽神皋。偶陪杖履经中泽，试柘轩窗听伯劳。春色还人应倍好，鬓丝流恨只空骚。文章末技今无用，报答风光岁一遭。
露夕
作者：曾习经
朝代：清

孔雀西飞月满楼，露丛烟草是今秋。严城清角呜呜咽，独夜幺弦瑟瑟愁。不信端居劳梦想，未应暂动又还休。银河浅浅流云媚，猛省星期过女牛。
静中偶述
作者：曾习经
朝代：清

何物能令公喜怒，此中更与我相忘。久供盆石饶云气，略整瓶花近日光。万化入机先自定，尺箠取寸亦殊长。膏肓有病应名懒，海上无劳寄药方。
韬庵太傅重宴鹿鸣
作者：曾习经
朝代：清

往事休论甲子前，登科恰值中兴年。千松磊砢终梁栋，一录流传重简编。又被时人写名姓，本来忠孝是神仙。簪花正好凌霜菊，玉殿衔杯意自便。
韬庵师傅招游净业寺
作者：曾习经
朝代：清

临流台殿郁参差，碧瓦朱栏自一时。已倦春游花正发，未和哀乐鬓先丝。烹鱼溉釜能生忆，去轸抽琴欲致辞。旧是承平觞咏滴，百年寥落到今兹。
题丁叔雅遗墨
作者：曾习经
朝代：清

旧日交亲原不薄，他生怨悱便何如。人间夭枉兼常痛，肠断丁三数纸书。
题关河行旅图
作者：曾习经
朝代：清

极目关山日暮时，劳劳行客去何之。当楼残照风霜紧，如读甘州柳永词。
题凉格庄会莽图余越园画葬梁文忠公
作者：曾习经
朝代：清

寒鸡再三号，引炬何煌煌。堂堂种树人，归骨崇陵傍。负土礼敢隳，凄痛激中肠。路人不能歌，来者各沾裳。忠义诚所安，兹图宁遽张。卷还勿复陈，私心多慨慷。
题刘幼云九峰山图二首
作者：曾习经
朝代：清

入世出世法，此心无端倪。但言美山川，说食如赒饥。得归复何言，劳生诚无涯。沉吟一夕中，谅我山泽姿。匡庐多胜慨，九峰君始宅。想见幽讨劳，斩伐见遗迹。绸缪一亩宫，预备六月息。岂特厌簪组，正尔痼泉石。世事足悲诧，浮生类行役。故山归不归，予亦难为臆。誓从所好口，持谢车马客。
题刘幼云九峰山图二首·其一
作者：曾习经
朝代：清

入世出世法，此心无端倪。但言美山川，说食如赒饥。得归复何言，劳生诚无涯。沉吟一夕中，谅我山泽姿。匡庐多胜慨，九峰君始宅。想见幽讨劳，斩伐见遗迹。
题刘幼云九峰山图二首·其二
作者：曾习经
朝代：清

绸缪一亩宫，预备六月息。岂特厌簪组，正尔痼泉石。世事足悲诧，浮生类行役。故山归不归，予亦难为臆。誓从所好口，持谢车马客。
题力轩举医隐图
作者：曾习经
朝代：清

逃名择术计无馀，花柱斜街旧隐庐。闻到伯休坚白晦，年来踪迹又田居。
题周子元遗诗
作者：曾习经
朝代：清

四卷完完手自编，乡邦文献一潸然。倚庐不及寝门哭，并世同为膏火煎。钁地活埋惭我在，生天成佛让公先。昔人只叹龚生夭，苦忆庄休木雁篇。
题姻亲郭信发实颐夫妻像赞·诰授昭武都尉郭君像赞
作者：曾习经
朝代：清

抗心希古，养素全真。体之以质，彪之以文。婆娑丘园，从容道德。隐之弥曜，渊乎莫测。觥觥清节，悠悠我思。有道之碑，唯无愧辞。
题宝瑞臣思朗上元夜饮图二首
作者：曾习经
朝代：清

凫雁张灯滔复清，东华临夜马蹄声。固应圆月无离恨，只有春风不世情。九衢箫鼓元宵节，廿载承平帝里游。我是王孙旧宾客，眼看乐事此生休。
题宝瑞臣思朗上元夜饮图二首·其一
作者：曾习经
朝代：清

凫雁张灯滔复清，东华临夜马蹄声。固应圆月无离恨，只有春风不世情。
题宝瑞臣思朗上元夜饮图二首·其二
作者：曾习经
朝代：清

九衢箫鼓元宵节，廿载承平帝里游。我是王孙旧宾客，眼看乐事此生休。
题康长素先生游存庐
作者：曾习经
朝代：清

壮游十一国，存此好楼居。岳岳乾淳老，冥冥天地初。一身甘世殉，四海恐邻孤。不昧已灵事，还思种树庐。
题廖凤舒《新粤讴》四首
作者：曾习经
朝代：清

涉想岂更此而忆，闻歌辄唤奈何声。时间自有真天籁，约略风诗见性情。十里轻烟覆大堤，行郎临发马嘶嘶。檀槽半咽馀音袅，弦月弯弯夜向低。晓风残月大江东，不是怜侬更恼公。曲子头衔原不恶，秋堂烛泪引宵红。珠海珠江我所思，碧澜寸寸见秋漪。越吟正自怜庄舄，不薄巴人下里词。
题廖凤舒《新粤讴》四首·其一
作者：曾习经
朝代：清

涉想岂更此而忆，闻歌辄唤奈何声。时间自有真天籁，约略风诗见性情。
题廖凤舒《新粤讴》四首·其三
作者：曾习经
朝代：清

晓风残月大江东，不是怜侬更恼公。曲子头衔原不恶，秋堂烛泪引宵红。
题廖凤舒《新粤讴》四首·其二
作者：曾习经
朝代：清

十里轻烟覆大堤，行郎临发马嘶嘶。檀槽半咽馀音袅，弦月弯弯夜向低。
题廖凤舒《新粤讴》四首·其四
作者：曾习经
朝代：清

珠海珠江我所思，碧澜寸寸见秋漪。越吟正自怜庄舄，不薄巴人下里词。
题张文襄师评傅子丹广雅课卷
作者：曾习经
朝代：清

回首春风画戟枝，烧灯讨论柏梁诗。吾生顽薄诚无状，犹及官师合一时。
题御画写字图帝立书文忠师在后
作者：曾习经
朝代：清

一代君臣礼数殊，飘摇风雨有深居。汉家画意谁知得，隐见明堂负扆图。
题明崇祯刊本宋学士集
作者：曾习经
朝代：清

沈宋才名并一时，夜珠明月独矜奇。却嫌一代风骚手，帐中昭容甲乙之。
题晁具茨集
作者：曾习经
朝代：清

一代新诗百态工，少陵犹在后山功。中原文献推晁氏，得及陈门便不同。
题朝鲜闵妃像二首
作者：曾习经
朝代：清

紫泥烧作鸳鸯瓦，红泪滴成玫瑰花。一样含情复含恨，弯弯眉月玉钩斜。亡国曾逢赵大夫，落花台殿说啼乌。春来遍是红心草，曾见宫人瘗玉鱼。
题朝鲜闵妃像二首·其一
作者：曾习经
朝代：清

紫泥烧作鸳鸯瓦，红泪滴成玫瑰花。一样含情复含恨，弯弯眉月玉钩斜。
题朝鲜闵妃像二首·其二
作者：曾习经
朝代：清

亡国曾逢赵大夫，落花台殿说啼乌。春来遍是红心草，曾见宫人瘗玉鱼。
题朱彊村侍御归鹤图
作者：曾习经
朝代：清

忠骞流闻出禁廷，十年湖海但冥冥。要知鸾翮有时铩，商略閒房养鹤经。
题杨昀谷西樵山居吟卷
作者：曾习经
朝代：清

西樵胜处似朱霞，难怪先生苦忆家。割得山光入诗卷，归装应向陆郎夸。
题梁文忠公诗札
作者：曾习经
朝代：清

当时何止三千牍，此后真无六一贤。凄绝寒松门下士，至今辛苦守残篇。
题永青山人芙蓉峰采药图
作者：曾习经
朝代：清

采药看云忘归却，洞房篁竹锁烟霏。传钞粹语如真诰，偶辨星文识少微。暗水但闻笙罄远，清斋留供茯苓肥。先生未肯逢人道，颇笑东坡怕忍饥。
题汪吏部半山课耕图
作者：曾习经
朝代：清

投老田园弟与兄，眼前归计迫春生。题诗明日君惆我，我得家属共此情。
题法源寺饯春图
作者：曾习经
朝代：清

一岁田居罕入城，顷来差喜渐忘名。已成经雨孤花泪，持谢呼春百鸟声。闭眼未应迷去住，此心端已废将迎。道师所写新诗句，为问堂头作么生。
题石星巢先生诗札
作者：曾习经
朝代：清

早年讲学似河汾，晚岁眈元异子云。莫怪临风齿牙落，乾淳一老已邱坟。
题绮儿画二首
作者：曾习经
朝代：清

枯木寒藤依绝谳，飞流直下千尺强。会须来此坐清昼，评量谷帘蟹眼汤。端居忽忽起乡心，满眼风生椰树林。尺幅应须论万里，牂柯南下更萧森。
题绮儿画二首·其一
作者：曾习经
朝代：清

枯木寒藤依绝谳，飞流直下千尺强。会须来此坐清昼，评量谷帘蟹眼汤。
题绮儿画二首·其二
作者：曾习经
朝代：清

端居忽忽起乡心，满眼风生椰树林。尺幅应须论万里，牂柯南下更萧森。
题耆寿民见山楼图
作者：曾习经
朝代：清

紫阳晚岁求超悟，临济宗风只活埋。莫向乱书堆里老，楼扉时为故山开。
题胡漱唐匡庐观瀑图
作者：曾习经
朝代：清

眼看台妙曲联翩，百转烦忧只自煎。何处更求千日酒，此行真泛九江船。声名惜向菰蒲老，隐退终依水石便。吾有罗浮归未得，正思顽钝借君鞭。
题自画南塘西南一角图
作者：曾习经
朝代：清

一树垂垂午荫凉，楼扉开处俯南塘。不夸万里昆仑水，清艳沧浪是故乡。
题自画挂瓢图
作者：曾习经
朝代：清

古人已厌一瓢喧，我今乃拾古所弃。不将佛法作人情，且与村居留境致。
题诒晋斋手札
作者：曾习经
朝代：清

承平玉邸今非昨，宾客梁园世亦无。别有伤心异豪举，百金聊买廿行书。
题谭玉先生《烟雨归耕图》
作者：曾习经
朝代：清

蓑笠携锄事宛然，敢将踪迹比前贤。此中风趣吾差识，惭愧宁河过十年。
题邝海雪遗墨
作者：曾习经
朝代：清

哀丽为文意可知，医生所得颇经奇。瑶娘书记翩翩甚，谁见援琴死节时。
题郭餐雪小照片四绝句
作者：曾习经
朝代：清

夜色沉沉隐书幌，秋空历历动星辰。王郎斫地杜陵老，青眼高歌信有神。读书万卷空复尔，怅望千秋亦惘然。似有才人吊黄祖，不妨重赋鹦鹉篇。遥夜月痕窥隐隐，空山竹露滴涓篇。琴丝帖妥炉烟定，猛省红尘二十年。桃叶桃根总不如，江山清怨却踌躇。碧云无际风潮晚，独倚船舷读道书。
题郭餐雪小照片四绝句·其一
作者：曾习经
朝代：清

夜色沉沉隐书幌，秋空历历动星辰。王郎斫地杜陵老，青眼高歌信有神。
题郭餐雪小照片四绝句·其三
作者：曾习经
朝代：清

遥夜月痕窥隐隐，空山竹露滴涓篇。琴丝帖妥炉烟定，猛省红尘二十年。
题郭餐雪小照片四绝句·其二
作者：曾习经
朝代：清

读书万卷空复尔，怅望千秋亦惘然。似有才人吊黄祖，不妨重赋鹦鹉篇。
题郭餐雪小照片四绝句·其四
作者：曾习经
朝代：清

桃叶桃根总不如，江山清怨却踌躇。碧云无际风潮晚，独倚船舷读道书。
题钟秋岩《涧上草堂图》
作者：曾习经
朝代：清

暮年丝竹资陶写，一壑能专亦大难。又恐閒名除未得，山图留与试开看。
题陈后山妾薄命诗后
作者：曾习经
朝代：清

瓣香不忍更他师，压卷今传薄命辞。一死实难天地窄，世间方笑后山痴。
题陈定生钓台诗轴
作者：曾习经
朝代：清

箫声临夜过堂坳，丝竹年来兴欠豪。说似卫公吾亦肯，月中吹笛薛阳陶。
题陈简栖遗劄
作者：曾习经
朝代：清

剩与孝标酬堕旨，已成子敬怆人琴。此是卢仝玉碑子，百回摩抚百伤心。
题麦孺博潘若海诗词合卷
作者：曾习经
朝代：清

少日长为文字饮，馀生同游海桑哀。新坟蒿草高三尺，惭负何时匹马来。
鲤鱼沟谒先大夫墓三首
作者：曾习经
朝代：清

疏疏涧底松，兀兀山头石。含凄陟连冈，暖焉先子宅。微生足忧患，有愿守蓬荜。廿载饥驱去，一蹶遂埽迹。久知日月晚，真见邱墟场。尺壁幸自完，孤根复何植。有田杨漕湾，躬耕代徵禄。万里资负米，连岁又不熟。飘然我来归，有泪不敢哭。及春事畴垄，行复念牛犊。眼看枌社地，有同桑下宿。天地本自宽，生年今蹙蹙。去山二十里，往还资仆夫。哀敬不自申，筋力知何如。晨出暮还归，迎门嬉众雏。天慈荷老母，亟命暖意壶。
鲤鱼沟谒先大夫墓三首·其一
作者：曾习经
朝代：清

疏疏涧底松，兀兀山头石。含凄陟连冈，暖焉先子宅。微生足忧患，有愿守蓬荜。廿载饥驱去，一蹶遂埽迹。久知日月晚，真见邱墟场。尺壁幸自完，孤根复何植。
鲤鱼沟谒先大夫墓三首·其三
作者：曾习经
朝代：清

去山二十里，往还资仆夫。哀敬不自申，筋力知何如。晨出暮还归，迎门嬉众雏。天慈荷老母，亟命暖意壶。
鲤鱼沟谒先大夫墓三首·其二
作者：曾习经
朝代：清

有田杨漕湾，躬耕代徵禄。万里资负米，连岁又不熟。飘然我来归，有泪不敢哭。及春事畴垄，行复念牛犊。眼看枌社地，有同桑下宿。天地本自宽，生年今蹙蹙。
鸭炉
作者：曾习经
朝代：清

明灯小阁意存存，老退情怀不复论。为有盆梅香较好，经旬断却鸭炉熏。
鹦鹉
作者：曾习经
朝代：清

烦恼聪明不自知，金笼日日故山思。惜哉此子巧言语，凄绝文人见道时。
鹦鹉词
作者：曾习经
朝代：清

画罗轻明前后阁，云屏梦破山断续。琼钩一夜怯春霜，恨锁千年葳蕤绿。隔帘委坠见春丝，频频呼唤酒消迟。绡轻佩重不胜起，烟痕影态相参差。紫蝶黄蜂俱游倦，樱桃花落垂杨巷。瘦尽东杨白袷衣，寄与南云慰凄惋。登天抱云云如轻，虚堂耿耿秋荷明。五更烛骑蹄呜去，银弯流水东西倾。断烬遗香掩薄愁，玉珰不到瑶华楼。夜夜娇郎眠何处，雨落月明鹦自语。
挽曾国荃联
作者：曾传祺
朝代：清
体裁：联

佐文正旋转乾坤，继文正抚绥江皖，勋业纪太常，兄弟二难封侯伯；先皇上中兴心膂，今皇上致治股肱，明良感殊遇，君臣一德媲唐虞。
丰亭坐月
作者：曾作霖
朝代：清

太极亭高夜气凉，更阑小坐月华光。多烹苦茗清诗思，好对冰壶洗俗肠。漫说前身人是玉，依然故我鬓如霜。关心惟有年丰乐，拟向姮娥祝降康。
定寨望洋
作者：曾作霖
朝代：清

定军寨倚镇亭旁，放眼遥看碧水洋。赤剧村庄馀落叶，红夷海市闹斜阳。涛奔澎岛掀天动，汕绕蓬山特地长。沙鸟风帆明灭外，烟波无际感沧桑。
清水春光
作者：曾作霖
朝代：清

策杖寻春镇日忙，■来清水见春光。山开图画天然秀，花隐禅林分外香。赠客何曾逢驿使，问津应许到渔郎。此间不是藏春色，蜂蝶如何竞过墙。
珠潭浮屿
作者：曾作霖
朝代：清

山中有水水中山，山自凌空水自閒。谁划玻璃分色界，倒垂金碧浸烟鬟。蓬莱可许乘风到，艋舺知为举火还。别有洞天开海外，人家鸡犬绝尘寰。
碧山曙色
作者：曾作霖
朝代：清

碧山山寺半崖悬，九九峰尖刺眼前。微濛夜气疑将雨，罨霭晨光别有天。世界恍如开混沌，俗尘真不到林泉。许多螺髻迷苍翠，杲杲犹留几点烟。
虎岩听竹
作者：曾作霖
朝代：清

虎山岩寺窅而深，半是香花半竹林。赤剧有君当不俗，白沙许我最知音。禅参玉版空尘虑，梦入瑶篸惬素心。老衲怜渠风韵好，常教作笛效龙吟。
鹿港飞帆
作者：曾作霖
朝代：清

鹿港沿溪大小舟，潮来叶叶趁潮流。水花乱溅飞红鹢，山势随奔压白鸥。几点帆才天际认，许多船在望中收。傍人亦具英雄气，破浪乘风往返游。
龙井观泉
作者：曾作霖
朝代：清

龙目泉井浅又清，井边双石肖龙睛。醒人醉梦堪千古，沁我诗脾在一泓。饶有馀波供挹注，尽无纤滓翳晶瑩。看他涌出泉花喷，似把真珠十斛倾。
龙井观泉
作者：曾作霖
朝代：清
体裁：七言律诗

龙目泉井浅又清，井边双石肖龙睛。醒人醉梦堪千古，沁我诗脾在一泓。饶有馀波供挹注，尽无纤滓翳晶莹。看他涌出泉花喷，似把真珠十斛倾。
亦庐联
作者：曾元澄
朝代：清
体裁：联

薄宦匆匆，携得温台风满袖；旧游历历，忆随时酢雪当门。
平山堂
作者：曾元澄
朝代：清

舣舟入林径，苍然岚气生。湖流欲尽处，楼阁凌虚明。好山解招客，夹道松桧青。缘径造平麓，上有庭宇清。眷怀庐陵公，昔日斯堂成。隔江诸峰峦，平视如弟兄。奔赴入堂下，一一排云屏。风流贤守意，亮抱山林情。乃知见地高，驱役群山灵。我来拜公像，石壁多题铭。短垣杂花倚，隔树春禽鸣。额堂仰画肚，隶迹留遗馨。眼底更平望，列岫青冥冥。悄然泉石境，珍重千秋名。醉翁真意在，不独环滁亭。
燕子矶
作者：曾元澄
朝代：清

大观亭外石尤骄，万里风涛一望遥。山势南来归锁钥，江声东去撼金焦。上游形胜留荒垒，六代兴亡阅暮潮。燕子飞来遗忏在，好将余恨话前朝。
春望
作者：曾光斗
朝代：清

不为寻春过小园，杜门偶自谢尘喧。潇潇洒洒身无累，见见闻闻道亦存。高树绿繁栖鸟乐，夕阳红丽照衣温。遥看八卦云归处，悔未携来酒一樽。
挽曾国荃联
作者：曾光镕
朝代：清
体裁：联

仁逾潞国，三十年扫贼除奸，方期一柱擎天，惠泽三江欣永戴；绩迈武乡，四百甲先忧后乐，讵料八鸾返旆，悲歌四海识同声。
华盖山
作者：曾兴仁
朝代：清

摇鞭拨雾兴弥酣，为访仙踪拜铁龛。绝顶果然真不染，莲花心迹付山南。
挽曾国荃联
作者：曾兴孝
朝代：清
体裁：联

匡复中兴延世赏；飞升上界谱钧天。
登天柱峰绝顶
作者：曾劭
朝代：清

天际真人想，于今可得言。东西悬日月，吴楚画乾坤。题壁飞鳌矫，攒岩伏虎尊。划然成一笑，翠石落惊猿。振衣千仞处，徙倚得奇观。剑指浮云冷，鸦飞落照寒。附庸称小从，鼎立逼幽峦。为念韶光逝，山灵诵到难。俯视壑前云，松涛足下闻。游人能拔俗，到者信超群。石窦留丹灶，金庭閟赤文。茫茫天近，仙众有谁分。
登天柱峰绝顶·其一
作者：曾劭
朝代：清

天际真人想，于今可得言。东西悬日月，吴楚画乾坤。题壁飞鳌矫，攒岩伏虎尊。划然成一笑，翠石落惊猿。
登天柱峰绝顶·其三
作者：曾劭
朝代：清

俯视壑前云，松涛足下闻。游人能拔俗，到者信超群。石窦留丹灶，金庭閟赤文。茫茫天近，仙众有谁分。
登天柱峰绝顶·其二
作者：曾劭
朝代：清

振衣千仞处，徙倚得奇观。剑指浮云冷，鸦飞落照寒。附庸称小从，鼎立逼幽峦。为念韶光逝，山灵诵到难。
南安楼寓
作者：曾华盖
朝代：清

陌上杏花残，楼头春色阑。愁随芳草遍，梦入雨声寒。作客风波苦，依人啼笑难。自怜双鬓影，三月滞南安。
河口晚望
作者：曾华盖
朝代：清

渡口堪晴望，闲行踏软莎。夕阳鸦背满，秋意雁声多。野树然红叶，村篱蔓碧萝。晚来清吹发，渔笛起沧波。
秋晓
作者：曾咏
朝代：清

重帏掩虚寂，金穗落孤檠。冰簟凉侵梦，秋涛夜撼城。星沈山壑暗，日出海天晴。引领静中趣，平林一鸟鸣。
挽曾国藩联
作者：曾国潢
朝代：清
体裁：联

无忝所生，病如考，殁如妣，厥德有常，更如王父，孝友式家庭，千里奔临空自泣；以古为鉴，文似欧，诗似杜，鞠躬尽瘁，殆似武乡，功名在天壤，九原可作耐人思。
挽任兰生公
作者：曾国荃
朝代：清
体裁：联

有公论堪凭甫看，一疏胪陈，便许独孤莹鉴淬；为部民再出绝痛，四乡躬历，遽闻子骏福星沉。
挽左宗棠联
作者：曾国荃
朝代：清
体裁：联

佐圣主东戡闽越，西定回疆，天恩最重武乡侯，前后逾三十年，实同是鞠躬尽瘁；维贤臣生并湖湘，位兼将相，地下若逢曾太傅，纵横已万余里，庶无负以人事君。
挽左宗棠联
作者：曾国荃
朝代：清
体裁：联

幕府封疆，书生侯伯，孝廉宰辅，疏逖枢机，系天下安危者二十年，魂魄常依帝左右；湖湘巾扇，闽浙楼船，沙漠轮蹄，中原羽檄，壮圣主威灵于九万里，声光远烁海东西。
挽彭玉麟联
作者：曾国荃
朝代：清
体裁：联

下为河岳，上应日星，一旅起衡湘，志量不居三代后；身在江湖，心存魏阙，大勋垂宇宙，忠清无愧九重褒。
自鄂还湘次韵答申夫方伯
作者：曾国荃
朝代：清

未步金銮上谏坡，曾看哭楚起沈疴。言归此日江之永，但愿来年海不波。鱼美武昌春意薄，雁回衡岳别情多。枣梨姜芥谁相赠，且向涟溪问钓蓑。
题管敬伯读雪山房图
作者：曾国荃
朝代：清

悬车方息影，朅来游洛下。俊才接翩翾，故交盖云寡。管君绳祖武，无忝名世者。哲弟陆士龙，契我同一冶。芝兰堪竞爽，相期迈高雅。踔跞文翰场，嗜古搜片瓦。每蓄匡时略，驰驱逐戎马。披览读雪图，韵事尤挥洒。述旧潘安仁，寻幽孟东野。夙哦《韫山集》，元音鸣九夏。遗宅剩京华，往迹留骚社。画册毁兵燹，枨触谈镫灺。迁流数十年，硬黄幸重写。深云翳树根，清湍激春泻。蘧庐念民物，抗怀追董贾。蕴真惬所遇，自得何外假。敲诗剪银烛，看剑引琼斝。狂澜际砥平，共祝承大嘏。
丁未六月七日考试汉教习试院作二首
作者：曾国藩
朝代：清

虞廷胄子肄声律，汉室小侯齿辟雍。银汉支流原博大，壁门追琢要从容。师儒落落渺千载，针齐时时还一逢。明日邓林厅斧入，可能洞底拔长松。
丁未六月七日考试汉教习试院作二首·其一
作者：曾国藩
朝代：清
体裁：七言律诗

潭潭深院鐍扃牢，阏日湿云作郁陶。薄茗何曾解消渴，纤絺便欲等重袍。高堂燕息尚如此，矮屋蜂屯母已劳。得失升沈纷满眼，世閒人事等牛毛。
丁未六月七日考试汉教习试院作二首·其一
作者：曾国藩
朝代：清

潭潭深院鐍扃牢，阙日湿云作郁陶。薄茗何曾解消渴？纤絺便欲等重饱。高堂燕息尚如此，矮屋蜂屯毋已劳！得失升沉纷满眼，世间人事等牛毛。
丁未六月七日考试汉教习试院作二首·其二
作者：曾国藩
朝代：清
体裁：七言律诗

虞廷胄子肄声律，汉室小侯齿辟雍。银汉支流原博大，璧门追琢要从容。师儒落落渺千载，针芥时时还一逢。明日邓林斤斧入，可能涧底拔长松。
丁未六月廿一为欧阳公生日集邵二寓斋分韵得是字
作者：曾国藩
朝代：清
体裁：古风

宴饮非吾欣，十招九不起。岂不耽群欢，未谙诺与唯。今日饮邵侯，婆娑办一喜。多因坐上宾，可人非俗子。梅叟名世姿，萧然红尘里。蝉蜕三十年，万事如脱屣。独留文章性，贞好无迁徙。颇奖欧阳公，时时挂牙齿。后者开曾王，前追韩与史。自叟持此论，斯文有正轨。二三邦国英，风流相依倚。持斤向老鼻，郢门欲成市。邵侯宏其波，峥嵘见爪觜。时作好事人，排荡诗酒理。长安三月雨，炎威方一弛。洗盏招近局，众宾稍填委。尚想老醉翁，兹辰实揽揆。展图拜光仪，焚香追无始。馁鲽初在尝，良琴复动耳。跌宕宇宙閒，嘐嘐亦未已。鄙人实昏顽，百非遘一是。麋鹿生野性，谬来绊金紫。纷华一荡潏，精光半销毁。常恐道未闻，殒身同蝼蚁。苦缅六一公，终古长不死。名位匪绝人，所贵不关彼。作诗谢邵侯，梅叟并送似。
三十三生日三首·其一
作者：曾国藩
朝代：清
体裁：七言律诗

三十馀龄似转车，吾生泛泛信天涯。白云望远千山隔，黄叶催人两鬓华。去日行藏同踏雪，迂儒事业类团沙。名山坛席都无分，欲傍青门学种瓜。
三十三生日三首·其三
作者：曾国藩
朝代：清
体裁：七言律诗

苦饫风尘未息机，驽骀已络紫金鞿。诗禅入悟无三昧，世路回头有百非。翁子少年原落拓，承宫家世本清微。故山鸥鸟吾盟在，曾记江边各忍饥。
三十三生日三首·其二
作者：曾国藩
朝代：清
体裁：七言律诗

六载承明餍秘书，河东一赋又吹嘘。多惭衮职无遗事，实藉文言有庆馀。白璧出山终就琢，黄金掷谷总成虚。何时却返初衣好，归钓蒸溪缩项鱼。
三十二初度次日书怀
作者：曾国藩
朝代：清
体裁：七言律诗

男儿三十殊非少，今我过之讵足欢。龌龊挈瓶嗟器小，酣歌鼓缶已春阑。眼中云物知何兆，镜里心情只独看。饱食甘眠无用处，多惭名字侣鹓鸾。
三十二初度次日书怀
作者：曾国藩
朝代：清

男儿三十殊非少，今我过之讵足欢！龌龊挚瓶嗟器小，酣歌鼓缶已春阑。眼中云物知何兆，镜里心情只独看。饱食甘眠无用处，多惭名字侣鹓鸾。
丙午初冬寓居报国寺赋诗
作者：曾国藩
朝代：清

闭门百虑丛忧煎，出门葛蔓相纠缠。苦被尘埃缚欲死，脱身来此亲僧毡。老松大槐遮四径，日月为我生光妍。道人龙钟五十七，黝深碧眼珍珠圆。烹茶煮饼时劝我，亦有山果堆初筵。橐驼对座不相管，两家各有无言禅。皋夔稷契非吾事，休囚饥饱付皇天。去年肺热苦吟呻，今年耳聋百不闻。吾生卅六未全老，蒲柳已与西风邻。念我识字殊珍少，浅思讵足燔精神。忽忆轩颉初考文，群鬼啼夜天裂晨。斯高扬马并奸怪，召陵祭酒尤绝伦。段生晚出吾最许，势与二徐争嶙峋。惜哉数子琢肝肾，凿破醇古趋嚣嚚。书史不是养生物，雕镵例少牢强身。我今日饮婆娑尚不乐，嗟尔皓首鱼虫人。长安十月飞繁霜，西风落叶戛金商。道场隙地一千亩，颓垣破础凄荒荒。坏塔陂陀野狐噪，华楹漫漶饥鼠忙。忆昔宪皇兴作日，飞楼涌殿何巍昂。外家恩泽敌田窭，祖师势要凌侯王。三百年来变陵谷，龙象孱弱鼪鼯狂。毗卢阁子今安在，向时铁凤蟠穹苍。铜驼荆棘古所叹，今我何为独旁皇。鼻涕垂颐不须管，况问人世沧与桑。俗儒阁阁蛙乱鸣，亭林老子初金声。昌平山水委灰烬，可怜孤臣泪纵横。东西南北辙迹遍，断柯缺斧终无成。独有文章巨眼在，北斗丽天万古明。声音上溯三皇始，地志欲掩四子名。丈夫立言要须尔，击瓮拊缶乌足鸣。嗟余孱退昏庸百不力，付与四海刘传莹。刘郎三十甘蒿莱，荷著书真豪哉。郭生辞我还乡国，东游章贡啖红埃。跌宕江山要诗句，倾倒怀抱须樽罍。此间颇似酺池寺，但少晁张跫然来。朝饥夕渴不可解，安得银潢倒落注金杯。
丙午初冬寓居报国寺赋诗·其一
作者：曾国藩
朝代：清

闭门百虑丛忧煎，出门葛蔓相纠缠。苦被尘埃缚欲死，脱身来此亲僧毡。老松大槐遮四径，日月为我生光妍。道人龙钟五十七，黝深碧眼珍珠圆。烹茶煮饼时劝我，亦有山果堆初筵。橐驼对座不相管，两家各有无言禅。皋夔稷契非吾事，休囚饥饱付皇天。
丙午初冬寓居报国寺赋诗·其三
作者：曾国藩
朝代：清

长安十月飞繁霜，西风落叶戛金商。道场隙地一千亩，颓垣破础凄荒荒。坏塔陂陀野狐噪，华楹漫漶饥鼠忙。忆昔宪皇兴作日，飞楼涌殿何巍昂。外家恩泽敌田窭，祖师势要凌侯王。三百年来变陵谷，龙象孱弱鼪鼯狂。毗卢阁子今安在，向时铁凤蟠穹苍。铜驼荆棘古所叹，今我何为独旁皇。鼻涕垂颐不须管，况问人世沧与桑。
丙午初冬寓居报国寺赋诗·其五
作者：曾国藩
朝代：清

刘郎三十甘蒿莱，荷著书真豪哉。郭生辞我还乡国，东游章贡啖红埃。跌宕江山要诗句，倾倒怀抱须樽罍。此间颇似酺池寺，但少晁张跫然来。朝饥夕渴不可解，安得银潢倒落注金杯。
丙午初冬寓居报国寺赋诗·其四
作者：曾国藩
朝代：清

俗儒阁阁蛙乱鸣，亭林老子初金声。昌平山水委灰烬，可怜孤臣泪纵横。东西南北辙迹遍，断柯缺斧终无成。独有文章巨眼在，北斗丽天万古明。声音上溯三皇始，地志欲掩四子名。丈夫立言要须尔，击瓮拊缶乌足鸣。嗟余孱退昏庸百不力，付与四海刘传莹。
丙午初冬寓居报国寺赋诗五首·其一
作者：曾国藩
朝代：清
体裁：古风

闭门百虑丛忧煎，出门葛蔓相纠缠。苦被尘埃缚欲死，脱身来此亲僧毡。老松大槐遮四径，日月为我生光妍。道人龙钟五十七，黝深碧眼珍珠圆。烹茶煮饼时勤我，亦有山果堆初筵。橐驼对座不相管，两家各有无言禅。皋夔稷契非吾事，休囚饥饱付皇天。
丙午初冬寓居报国寺赋诗五首·其三
作者：曾国藩
朝代：清
体裁：古风

长安十月飞繁霜，西风落叶戛金商。道场隙地一千亩，颓垣破础凄荒荒。坏塔陂陀野狐噪，华楹漫漶饥鼠忙。忆昔宪皇兴作日，飞楼涌殿何巍昂。外家恩泽敌田窦，祖师势要淩侯王。三百年来变陵谷，龙象孱弱鼪鼯狂。毗卢阁子今安在，向时铁凤蟠穹苍。铜驼荆棘古所叹，今我何为独旁皇。鼻涕垂颐不须管，况问人世沧与桑。
丙午初冬寓居报国寺赋诗五首·其二
作者：曾国藩
朝代：清
体裁：古风

去年肺热苦吟呻，今年耳聋百不闻。吾生卅六未全老，蒲柳已与西风邻。念我识字殊珍少，浅思讵足燔精神。忽忆轩颉初考文，群鬼啼夜天裂晨。斯高扬马并奸怪，召陵祭酒尤绝伦。段生晚出吾最许，势与二徐争嶙峋。惜哉数子琢肝肾，凿破醇古趋嚣嚚。书史不是养生物，雕镵例少牢强身。我今日饮婆娑尚不乐，嗟尔皓首鱼虫人。
丙午初冬寓居报国寺赋诗五首·其五
作者：曾国藩
朝代：清
体裁：古风

刘郎三十甘蒿莱，荷蓧箸书真豪哉。郭生辞我还乡国，东游章贡啖红埃。跌宕江山要诗句，倾倒怀抱须尊罍。此閒颇似酺池寺，但少晁张跫然来。朝饥夕渴不可解，安得银潢倒落注金杯。
丙午初冬寓居报国寺赋诗五首·其四
作者：曾国藩
朝代：清
体裁：古风

俗儒阁阁蛙乱鸣，亭林老子初金声。昌平山水委灰烬，可怜孤臣泪纵横。东西南北辙迹遍，断柯缺斧终无成。独有文书巨眼在，北斗丽天万古明。声音上溯三皇始，地志欲掩四子名。丈夫立言要须尔，击瓮拊缶乌足鸣。嗟余孱退昏庸百不力，付与四海刘传莹。
丙午正月二日作
作者：曾国藩
朝代：清
体裁：古风

蹉跎三十五，闻道其既晚。去日良已富，来程亮复远。自从伊闽亡，大道闭元揵。有瞽不识珠，卖珠事骄蹇。微数陈豆笾，小知辨蜓蝘。迂腐讥渊骞，空疏讪商偃。前者激波澜，后者恣斗很。大江日滔滔，众人死婉娩。谁能抱孤芳，寂寥守旧畹。通经不达时，失身下猪圈。嗟予局咫闻，亦不工𠴲噂。非仁不敢祖，非义岂尝本。所学诚流俗，攀跻但分刌。不挂高明眼，讥评肯少损。民各有依倚，吾宁变愚悃。文字扃缄縢，经纶在房梱。浩荡冠盖场，一心自嘉遁。聊用陈区区，梦魂庶谧稳。
东邻杜氏义塾
作者：曾国藩
朝代：清
体裁：五言律诗

稍得尘埃隙，来兹一散襟。喧车閟四听，时鸟送馀音。亦有边韶懒，谁能季主寻。村童休问字，剖璞方自今。
两江督署厅事联
作者：曾国藩
朝代：清
体裁：联

虽豪杰难免过差，愿诸君谠论忠言，常攻吾短；凡堂属略同师弟，使僚友行修名立，方尽我心。
为何大令题明赵忠毅公铁如意
作者：曾国藩
朝代：清
体裁：古风

君不见天启初载国步频，逼迫英彦如束薪。龙章凤姿膏斧踬，狐鸣枭噪腾要津。大珰滔天不足道，群小罗拜马头尘。执笏无因殛元恶，请剑未许枭佞臣。觥觥赵公天所鉴，年年磨铁影随身。世事万端不称意，惟有此铁还可人。誓将袖椎击逆竖，休教铸错污君亲。星光晱晱趋朝夜，霜气棱棱拜疏晨。一回摩挲一洒泪，寸心如石肠如轮。高皇有灵尚来鉴，小臣此志何由伸。一朝荷戈西出塞，辜负白铁悔因循。茄花枯尽委鬼灭，可怜明社亦荆榛。二百年来馀此物，万劫不敝唯精神。世人蠢蠢宝珠玉，如君乃获希世珍。老铁耐寒终得主，岂有正气长郁湮。请君雪夜倚阑看，金精上烛撼星辰。
乙己春闱谢戴醇士前辈画竹
作者：曾国藩
朝代：清

余少沦践贫，学书等画漫。中岁愉太仓，误为金紫绊。文字虽所攻，浅尝不能半。迩来又十年，抛弃如土炭。岂谓选佛场，谬来事襄赞！列仙盛瀛洲，腰鱼何璀璨！禁院扃重帐，沉沉窅挂观。键户无一营，驰笺斗豪翰。蘸蓝扫秋叶，斯须复堆案。众雏亦好事，奔命极雨汗。戴嵩圣云孙，三绝天所叹。干谒填其庐，铁门说三换。朅来困棘闱，逢人丐脱腕。为余写新竹，风筠兀缭乱。呵壁呼者可，笙采何足算！我虽不解画，嗜古颇知岸。但得琴中趣，何必工抑按。为报青玕玕，微诗庶一粲。
乙己春闱谢戴醇士前辈画竹
作者：曾国藩
朝代：清

余少沦践贫，学书等画漫。中岁愉太仓，误为金紫绊。文字虽所攻，浅尝不能半。迩来又十年，抛弃如土炭。岂谓选佛场，谬来事襄赞！列仙盛瀛洲，腰鱼何璀璨！禁院扃重帐，沉沉窅挂观。键户无一营，驰笺斗豪翰。蘸蓝扫秋叶，斯须复堆案。众雏亦好事，奔命极雨汗。戴嵩圣云孙，三绝天所叹。干谒填其庐，铁门说三换。朅来困棘闱，逢人匄脱腕。为余写新竹，风筠兀缭乱。呵壁呼者可，笙采何足算！我虽不解画，嗜古颇知岸。但得琴中趣，何必工抑按。为报青玕玕，微诗庶一粲。
乙巳春闱谢戴醇士前辈画竹
作者：曾国藩
朝代：清
体裁：古风

余少沦贱贫，学书等画墁。中岁偷太仓，误为金紫绊。文字虽所攻，浅尝不能半。迩来又十年，抛弃如土炭。岂谓选佛场，谬来事襄赞。列仙盛瀛洲，腰鱼何璀璨。禁院扃重枨，沈沈窅桂观。键户无一营，驰笺斗豪翰。蘸蓝埽秋叶，斯须复堆案。众雏亦好事，奔命极雨汗。戴嵩圣云孙，三绝天所叹。于谒填其庐，铁门说三换。朅来困棘闱，逢人丐脱腕。为余写新竹，风筠兀缭乱。呵壁呼老可，筌寀何足算。我虽不解画，耆古颇知岸。但得琴中趣，何必工抑按。为报青琅玕，微诗庶一粲。
书严太守大关赈粜诗后
作者：曾国藩
朝代：清
体裁：古风

去年河北哀鸿嗷，千里剥地硗无毛。霾牲瘗圭百不应，妻儿鬻食夫遁逃。吾皇惨恻轸饥溺，银潢下灌倾恩膏。诏发内储一百万，拯置衽席苏号咷。颇闻洪波有渗漏，蟊贼难防胥役饕。令我苦思循良吏，部勒仁政明秋毫。丽江太守今召父，喔咻赤子归甄陶。政成蛮犵罢歌舞，跌宕滇海穷诗骚。朅来金门谒帝座，一编示我何桀骜。赈粜两章尤警绝，风格欲与次山争旌旄。大夫出疆得专擅，汲黯发粟史所褒。叔世议赈非细事，走章驰檄相訾謷。州家申求使家阻，民册吏牍如山高。君能奋身拯水火，一破积习万口牢。画脂不是壮夫业，诗外有事真贤豪。安得九州遍公等，抚摩万众离煎熬。作歌聊用劝来哲，下考莫哂阳城劳。
书朱皋亭家传后
作者：曾国藩
朝代：清
体裁：古风

韩公曾作《董生行》，坡老亦咏姚氏堂。末世文人苦孱陋，虽有行谊无由彰。徽州太守万夫特，承明一出腰银黄。政声今邻赵张右，名翰昔在崔蔡行。忆昨石渠同讨论，称引先德何琅琅。考亭绝学半庭训，佩韦奕叶仍作堂。孝经五龄诵在口，内则半编时相将。一朝老亲蒙雾露，医不能力巫难禳。妙年诚心破金石，午夜刲臂和羹汤。探丸何曾让耆域，卧冰殆欲嗤王祥。谁言昊穹阔且远，小叩大应如宫商。阿耶道躬既纯固，阿儿行义宜褒扬。汉家本来重孝友，薄俗尤应式厖凉。岂谓虚舟藏大壑，空教幽狱埋寒铓。独留孤儿好头角，神驹堕地不可当。逸足腾踏蓬岛路，八载与我同趋跄。昨年一麾出歙浦，南饥北渴永相望。白塔觚棱晨漠漠，黄山烟霭暮苍苍。怀人却寄相思字，念祖仍徵述德章。前人艰危事栽种，后人但识嘉荫长。即今楩楠贡天府，莫忘老干在冰霜。
书朱皋亭家传后
作者：曾国藩
朝代：清

韩公曾作《董生行》，坡老亦咏姚氏堂。末世文人苦孱陋，虽有行谊无由彰。徽州太守万夫特，承明一出腰银黄。政声今邻赵张右，名翰昔在崔蔡行。忆昨石渠同讨论，释引先德何琅琅。考亭绝学半庭训，佩韦奕叶仍作堂。孝经五龄育在口，内则半编时相将。一朝老亲蒙雾露，医不能力巫难禳。妙年诚心破金石，午夜刲臂和羹汤。探丸何曾让耆域，卧冰殆欲嗤王祥。谁言昊穹阔且远，小叩大应如宫商。阿耶道躬既纯固，阿儿行义宜袖扬。汉家本来重孝友，薄俗尤应式厖凉。岂谓虚舟藏大壑，空教幽狱埋寒铓。独留孤儿好头角，神驹堕地不可当。逸足腾踏蓬岛路，八载与我同趋跄。昨年一麾出歙浦，南饥北渴永相望。白塔觚棱晨漠漠，黄山烟霭暮苍苍。怀人却寄相思字，念社仍徵述德章。前人艰危事栽种，后人但识嘉荫长。即今楩楠贡天府，莫忘老干在冰霜。
书边袖石诗集后二首
作者：曾国藩
朝代：清

镌章琢句寻常事，激烈心情约可怜。今日词臣须颇牧，古来蒙士出幽燕。杨家忠义存三疏，孙相威名在九边。莫借文章追往哲，要凭肝胆报皇天。囗囗苦忆王仲宣，投簪浩荡卧江天。三年促膝从予坐，四海低头道子贤。北李南何各坛坫，枫青塞黑与缠绵。因君更逐停云想，望断襄阳落照边。
书边袖石诗集后二首·其一
作者：曾国藩
朝代：清

镌章琢句寻常事，激烈心情约可怜。今日词臣须颇牧，古来蒙士出幽燕。杨家忠义存三疏，孙相威名在九边。莫借文章追往哲，要凭肝胆报皇天。
书边袖石诗集后二首·其一
作者：曾国藩
朝代：清
体裁：七言律诗

镌章琢句寻常事，激烈心情绝可怜。今日词臣须颇牧，古来豪士出幽燕。杨家忠义存三疏，孙相威名在九边。莫藉文章追往哲，要凭肝胆报皇天。
书边袖石诗集后二首·其二
作者：曾国藩
朝代：清

囗囗苦忆王仲宣，投簪浩荡卧江天。三年促膝从予坐，四海低头道子贤。北李南何各坛坫，枫青塞黑与缠绵。因君更逐停云想，望断襄阳落照边。
书边袖石诗集后二首·其二
作者：曾国藩
朝代：清
体裁：七言律诗

苦忆荆州王仲宣，投簪浩荡卧江天。三年促膝从予坐，四海低头道子贤。北李南何各坛坫，枫青塞黑与缠绵。因君更逐停云想，望断襄阳落照边。
京师长沙会馆联
作者：曾国藩
朝代：清
体裁：联

同科十进士；庆榜三名元。
代弟沅圃挽胡林翼
作者：曾国藩
朝代：清
体裁：联

少壮极豪雄，到暮年折节谦虚，但思尽忠补过；东南名将帅，赖先生苦心调护，联为骨肉弟昆。
代沅圃挽黎寿民太守
作者：曾国藩
朝代：清
体裁：联

湘妃白眼随愁长，有德配远道相从，一曲鸾飞，不得见夫婿声音笑貌；谢脁青山带病看，叹使君到官遽逝，千年鹤返，应眷恋宣州城郭人民。
会合诗一首赠刘孟容郭伯琛
作者：曾国藩
朝代：清
体裁：古风

东风吹片云，嘉客来千里。喘如竹筒吹，腐公跫然喜。明僚杂迎笑，吾亦倒吾屣。各自衱其魂，告曰某在此。倾衿语晨夜，烂漫不知止。上言离别长，岁月弦脱矢。下言兵事殷，成败真梦耳。江汉天下雄，三年宅蛇豕。王师有蹴踏，戈船照清泚。掀浪煮鼋鼍，洪涛染为紫。长驱下蕲黄，铁锁沈江㡳。群龙水中生，怒螳车下死。英英塔与罗，威名詟南纪。倚啸灊庐閒，天戈欲东指。人事有变迁，由来不可拟。鬼火夜灼天，壤云压高垒。龙骧付一炬，韩壁仅可抵。偕行竟无衣，存足乃无履。夜半饥肠鸣，大声震江水。腐公不知羞，恬然矜爪觜。谓言多难时，从来福所倚。在莒义不忘，图南风渐起。稍稍召惊魂，时哉可归矣。世论自悠悠，冰肤生疮痏。困穷念本根，风雨思君子。艰难复相逢，得非天所祉。回首廿年前，志亢声亦侈。忧患阅千变，返听观无始。老夫苦多须，须多老可鄙。二子苦无髭，无髭亦可耻。自乏谐俗韵，不关年与齿。贞松无春竞，岁晏行可俟。作诗志会合，亦用砭窳呰。
傲奴
作者：曾国藩
朝代：清
体裁：古风

君不见萧郎老仆如家鸡，十年笞楚心不携。君不见卓氏雄资冠西蜀，颐使千人百人伏。今我何为独不然，胸中无学手无钱。平生意气自许颇，谁知傲奴乃过我。昨者一语天地暌，公然对面相勃溪。傲奴诽我未贤圣，我坐傲奴小不敬。拂衣一去何翩翩，可怜傲骨撑青天。噫嘻乎，傲奴，安得好风吹汝朱门权要地，看汝仓皇换骨生百媚。
元戎
作者：曾国藩
朝代：清
体裁：七言律诗

大旆元戎喜起歌，旧时鼎鼐藉调和。丰貂长组朝金阙，驷马雕弓照塞河。黄阁居然元老在，苍生竟柰此人何。谁怜寂寞扬雄宅，独抱繁忧卧薜萝。
入陜西境六绝句·其一
作者：曾国藩
朝代：清
体裁：七言绝句

西风已谢朔风遒，客子劳劳且未休。行过嘉陵三百里，飞崖绝壁又秦州。
入陜西境六绝句·其三
作者：曾国藩
朝代：清
体裁：七言绝句

乱山合处响沈沈，古洞千年海样深。独卧篮舆初梦觉，时闻脚底老龙吟。
入陜西境六绝句·其二
作者：曾国藩
朝代：清
体裁：七言绝句

破晓七盘山上望，回看蜀国万峰环。英雄割据终何有，陵谷沧桑事等閒。
入陜西境六绝句·其五
作者：曾国藩
朝代：清
体裁：七言绝句

江流日夜走荆襄，陇蜀由来四战场。故垒无人谈往事，空山有客吊斜阳。
入陜西境六绝句·其六
作者：曾国藩
朝代：清
体裁：七言绝句

七二寒溪没骭深，溪边茅屋隔枫林。归人正怯征衣薄，又听山城响暮砧。
入陜西境六绝句·其四
作者：曾国藩
朝代：清
体裁：七言绝句

忽忆老筠吾匹俦，汨罗江上苦吟秋。未成嘉会方王贡，便恐才名驾应刘。
六月二十八日大雨冯君树堂周君荇农郭君筠仙方以试事困于场屋念此殆非所堪诗以调之
作者：曾国藩
朝代：清
体裁：古风

黑云压城真欲摧，银河倒泻天如筛。我巢仓皇变泽国，嗟尔三子嘻可咍。孔鸾欲争雁鹜食，贪饕岂得逃天灾。矮檐埤危小于盎，拳曲裁足容颈腮。上雨旁风忽冲突，蛰虫有户安能筛。脱屦漂流不可𧠨，笔床茶臼何有哉。冯君枯坐但闭目，急溜洒面不曾开。周侯仰天得画本，倚墙绝叫添喧豗。郭生耐寒苦索句，饥肠内转鸣春雷。却笑群儿薄心胆，瑟缩啾唧良足哀。丈夫守身要倔强，虽有艰阸无愁猜。我今高卧舒两膝，深檐大栋何恢恢。白日鼾声答雷雨，残滴初歇清梦回。甘眠美食岂非庆，又闻逸乐生祸胎。数君健强齿尚未，正可磨鍊筋与脢。明朝日晴各转斗，老罴战罢还归来。为君广沽软脚酒，泥污不洗且衔杯。
六月二十八日大雪冯君树堂周君荇农郭君筠仙方以试事困于场屋念此殆非所堪诗以调之
作者：曾国藩
朝代：清

黑云压城真欲摧，银河倒泻天如筛。我巢仓皇变泽国，嗟尔三子嘻可咍。孔鸾欲争雁鹜食，贪饕岂得逃天灾。矮檐埤危小于盎，拳曲裁足容颈腮。上雨旁风忽冲突，蛰虫有户安能坏。脱屦漂流不可觅，笔床茶臼何有哉。冯君枯坐但闭目，急溜洒面不曾开。周侯仰天得画本，倚墙绝叫添喧豗。郭生耐寒苦索句，饥肠内转鸣春雷。却笑群儿薄心胆，瑟缩啾唧良足哀。丈夫守身要倔强，虽有艰阸无愁猜。我今高卧舒两膝，深檐大栋何恢恢。白日鼾声答雷雨，残滴初歇清梦回。甘眠美食岂非庆，又闻逸乐生祸胎。数君健强齿尚未，正可磨练筋与脢。明朝日晴各转斗，老罴战罢还归来。为君广沽软脚酒，泥污不洗且衔杯。
兹晨
作者：曾国藩
朝代：清

兹晨何不乐？端念良自尤。自吾有爪觜，半啄匪躬谋。俯视见后土，仰视见光浮。关门赫婢仆，雄长如诸侯。专精事羹饭，馀政及干糇。兵后物力绌，平世生齿稠。人人似我饱，实重黄屋忧。吾皇惕味爽，彼相争前筹。圣者自危厉，愚者自优游。六哉六合内，人类难等俦。
兹晨
作者：曾国藩
朝代：清

兹晨何不乐？端念良自尤。自吾有爪觜，半啄匪躬谋。俯视见后土，仰视见光浮。关门赫婢仆，雄长如诸侯。专精事羹饭，馀政及干餱。兵后物力绌，平世生齿稠。人人似我饱，实重黄屋忧。吾皇惕味爽，彼相争前筹。圣者自危厉，愚者自优游。六哉六合内，人类难等俦。
兹晨
作者：曾国藩
朝代：清
体裁：古风

兹晨曷不乐，端念良自尤。自吾有爪觜，半啄匪躬谋。俯视见后土，仰视见光浮。关门赫婢仆，雄长如诸侯。专精事羹饭，馀政及乾糇。兵后物力绌，平世生齿稠。人人似我饱，实重黄屋忧。吾皇惕昧爽，彼相争前筹。圣者自危厉，愚者自优游。大哉六合内，人类难等俦。
养閒草堂图为潘博士题
作者：曾国藩
朝代：清
体裁：古风

浩浩市声沸，尘雾如惊涛。中有澹定人，万事渺秋毫。家世东山旧，诸谢各清高。末行濯德辉，九天一羽毛。岂谓回风劲，修路滞将翱。乾坤岂不大，一笑解天韬。四时足休息，静极思作劳。时携桑舆友，物外得佳遨。脱帽谈虞夏，生理寄浊醪。归来对虚室，风日淡相遭。老鹤傍人睡，群鸡正喧嘈。
刘叟诗
作者：曾国藩
朝代：清
体裁：古风

金峰万山辏，刘叟巢山椒。邦人所宾礼，与山两岧峣。天穷苦无告，孤露初及髫。倾家树四壁，马磨风萧萧。朝餐或耻盎，夕饮恒赌瓢。子衿式学省，童冠各在招。束脩敛薄少，岁穫偿蓘穮。上堂奉甘滑，入室馨脂膋。一噎三咻摩，一食再温劭。蒸梨或忤志，捐斥无宽条。婴儿抱酷爱，毕世非一朝。白日不东返，孝养随瞥飘。所馀杯与棬，傍身匝琼瑶。触时即子卯，有霣如春潮。仰供不知劬，俯畜安能饶。举家浩鹅雁，妻馁儿号宵。维叟不卤莽，长短与量料。纫箴教补裂，呼粥权息嚣。乡邻敬其谊，百里无飞鸮。长官式其贤，唾息不敢骄。噫乎血气伦，报本义所要。人纪有乖沸，兹实悬之杓。惠迪经所训，物理亮非遥。感叹遂成咏，庶以风鄙浇。
刘叟诗
作者：曾国藩
朝代：清

金峰万山辏，刘叟巢山椒。邦人所宾礼，与山两岧峣。天穷苦无告，孤露初及髫。倾家树四壁，马磨风萧萧。朝餐或耻盎，夕饮恒赌瓢。子衿式学省，童冠各在招。束脩敛薄少，岁获偿蓘穮。上堂奉甘滑，入室馨脂膋。一噎三咻摩，一食再温劭。蒸梨或忤志，捐斥无宽条。婴儿抱酷爱，毕世非一朝。白日不东返，孝养随瞥飘。所余杯与棬，傍身币琼瑶。触时即子卯，有霣如春潮。仰供不知劬，俯畜安能饥。举家浩鹅雁，妻馁儿号宵。维叟不卤莽，长短与量料。纫箴教补裂，呼粥权息嚣。乡邻敬其谊，百里无飞鸮。长官式其贤，唾息不敢骄。噫乎血气伦，报本义所要。人纪有乖沸，兹实悬之杓。惠迪经所训，物理亮非遥。感叹遂成咏，庶以风鄙浇。
初入四川境喜晴
作者：曾国藩
朝代：清

万里关山睡梦中，今朝始洗眼朦胧。云头齐拥剑门上，峰势欲随江水东。楚客初来询物俗，蜀人从古足英雄。卧龙跃马今安在？极目天边意未穷。
初入四川境喜晴
作者：曾国藩
朝代：清
体裁：七言律诗

万里关山睡梦中，今朝始洗眼矇眬。云头齐拥剑门上，峰势欲随江水东。楚客初来询物俗，蜀人从古足英雄。卧龙跃马今安在，极目天边意未穷。
北京长沙会馆戏台联
作者：曾国藩
朝代：清
体裁：联

湖山积久发奇光，藉此地鼓舞轩鼚，聊寄酬洞庭衡岳；科目何尝无国士，愿诸君淋漓感激，安排作孝子忠臣。
北堂侍膳图为姚吏部题二首·其一
作者：曾国藩
朝代：清
体裁：古风

脱叶辞乔柯，回旋依旧畹。行役有乖违，梓桑终缱绻。姚君虞舜裔，纯行亚圭琬。伯瑜陈采服，下堂自婉娩。一从通朝籍，乡关日巳远。浮云有东西，游子不得返。
北堂侍膳图为姚吏部题二首·其二
作者：曾国藩
朝代：清
体裁：古风

树兰服众芳，谁能忘根本。爰图圣善容，慰此深爱悃。嘉鱼初在烹，新笋欲盈㯻。不惜求取劳，但虞珍膳损。魏阙身事羁，南陔归梦稳。移孝出忠勋，邂逅还补衮。
又赠筠仙一幅
作者：曾国藩
朝代：清
体裁：古风

人生有乖隔，咫尺成关山。我心日百转，从来输石顽。日吾语戴侯，君在张李閒。为君画新竹，幽澹不容攀。我家双溪上，万竹围沙湾。凉夜幽篁里，月冷水潺潺。行携子偕隐，鹿豕相往还。诗名满天地，踪迹混榛菅。
又赠筠仙一幅
作者：曾国藩
朝代：清

人生有乖隔，咫尺成关山。我心田百转，从来输石顽。日吞语戴侯，君在张李间。为君画新竹，幽淡不容攀。我家双溪上，万竹固沙湾。凉夜幽篁里，月冷水潺潺。行携子借隐，鹿豕相往还。诗名满天地，踪迹混榛菅。
又赠筠仙一幅
作者：曾国藩
朝代：清

人生有乖隔，咫尺成关山。我心田百转，从来输石顽。日吞语戴侯，君在张李间。为君画新竹，幽淡不容攀。我家双溪上，万竹固沙湾。凉夜幽篁里，月冷水潺潺。行携子借隐，鹿豕相往还。诗名满天地，踪迹混榛营。
反长歌行
作者：曾国藩
朝代：清
体裁：古风

羲和驱日如驱豕，鞭之不行汗流泚。顷刻奔驰过百年，老尽世人渠独喜。渠独喜，我宁愁，已拚一老百无耻。冯夫子，我歌君莫鄙。柏梁铜爵安在哉，盗蹠唐尧俱朽矣。北翁得马知何祥，臧谷亡羊定谁是。平原转眼成嵩邱，华屋隔宵生荆杞。上蔡黄狗空叹嗟，洛阳铜驼百迁徙。万事支离那可论，吾生得失亦如此。却笑张毅空饰文，更怜单豹强治里。修衷修襮皆虚名，老向人前矜爪觜。君看从古轩赫人，一半名场夸毗子。今晨令问倾王侯，明日枯胔饱蚋蚁。铭功诔德千万言，可信人閒有真史。冯夫子，我歌君且起。君今三十胡皇皇，浮名驱君不自止。频嗟短景难少延，便得长春宁足恃。世閒自有清净业，日往月来了无累。人迹不到禽不来，万年废井养秋水。
吴宫黄病中属市鹿尾
作者：曾国藩
朝代：清
体裁：七言律诗

越舫迎来手指千，屋多不畏贮风偏。华镫乡话初长夜，药碗吟愁欲雪天。阳气眉閒回病客，元精至后固崖仙。内厨斫取殷红色，判费西清月放钱。
哭少时同学某
作者：曾国藩
朝代：清
体裁：七言律诗

少日低飞各羽翰，几年茵溷不同看。竟缘无食填沟壑，终古衔羞在肺肝。蚁战莫偿三北耻，蚕僵更吐一丝难。寡妻弱子知何倚，雪虐风饕可耐寒。
喜筠仙至即题其诗集后
作者：曾国藩
朝代：清
体裁：古风

昌黎圣者徂不作，呜呼吾意久寥廓。郭生近出还崚嶒，肠胃森然起丘壑。古来文士非羸尪，各有雄心战坟索。自寻世界针孔中，别开九州造城郭。衰叔曹尚安可论，袭皃沿声胆已薄。丈夫举步骧两龙，岂有趑趄蹑人脚。我方僵踣瘖不前，君能践之道斯托。忆君别我东南行，挽袖牵裾事如昨。五年奔走存骨皮，龟坼砚田了无穫。时时音问相照临，语言虽甘意绪恶。岂知今日还相逢，席地帷天共一酌。纷纷蛮触争土疆，谁能买閒事笑谑。解颜一觌岂寻常，百岁忽如埽秋箨。众木有知草有心，殊性异涂那可度。昨夕之炭今晨冰，转燠回寒在焱霍。弓影搆似公成真，箭锋失机砉相遌。葛亮书说虽贵和，屈原平生莫量凿。趋同造独良难兼，攘诟纳尤讵非乐。方今帝舜明四聪，朱虎夷夔并高爵。大钟土鼓相和鸣，文字秋霜起廉锷。号呼朋侣趋上流，聊可示强孰云弱。嗟余瞽者迷岳尘，不殖十年得母落。欲张汉帜标新军，要盟不从谁肯诺。独者无倚同者羞，心之簸摇欲何著。智小谋大姬所惩，偏有狂夫百不怍。移山愚叟无日休，填海冤禽有时涸。屠龙大啖愿已虚，哆口如箕且一嚼。老筠老筠子视余，谬志诞言岂堪药。闭门引窍号五噫，欲与秋虫斗方略。宇宙空旷时日宽，安用出膏自燔灼。忽忆元和奇崛翁，会合联吟两鸣鹤。云龙相逐终不能，海南江东各飘泊。彼之贤俊尚如斯，我今瞀顽当何若。与君办醉千亿场，谁道人閒有纰错。
喜筠仙至即题其诗集后
作者：曾国藩
朝代：清

昌黎圣者徂不作，呜呼吾意久寥廓。郭生近出还崚嶒，肠胃森然起丘壑。古来文士非羸尪，各有雄心战坟索。自寻世界针孔中，别开九州造城郭。衰叔曹尚安可论，袭貌沿声胆已薄。丈夫举步骧两龙，岂有趑趄蹑人脚。我方僵踣瘖不前，君能践之道斯托。忆君别我东南行，挽袖牵裾事如昨。五年奔走有骨皮，龟坼砚田了无获。时时音问相照临，语言虽甘意绪恶。岂知今日还相逢，席地帷天共一酌。纷纷蛮触争土疆，谁能买间事笑谑。解颜一觌岂寻常，百岁忽如扫秋箨。众木有枝草有心，殊性异涂那可度。昨夕之炭今晨冰，转燠回寒在焱霍。弓影构似公成真，箭锋失机砉相遌。葛亮书说虽贵和，屈原平生莫量凿。趋同造独良难兼，攘诟纳尤讵非乐。方今帝舜明四聪，朱虎夷夔并高爵。大钟土鼓相和鸣，文字秋霜起廉锷。号呼朋侣趋上流，聊可示强孰云弱。嗟予瞽者迷岳尘，不殖十年得毋落。欲张汉帜标新军，要盟不从谁有诺。独者无倚同者羞，心之簸摇欲何著。智小谋大姬所惩，偏有狂夫百不怍。移山愚叟无日休，填海冤禽有时涸。屠龙大啖愿已虚，哆口如箕且一嚼。老筠老筠子视余，谬志诞言岂堪药。闭门引窍号五噫，欲与秋虫斗方略。宇宙空旷时日宽，安用出膏自燔灼。忽忆元和奇崛翁，会合联吟两鸣鹤。云龙相逐终不能，海南江东各飘泊。彼之贤俊尚如斯，我今瞀顽当何若。与君办醉千亿场，谁道人间有纰错。
国士桥
作者：曾国藩
朝代：清
体裁：七言律诗

乱鸦呼噪若为情，疲马逡巡尚欲惊。遭遇一生容可再，艰难万死竟无成。至今平楚风犹劲，终古寒流意未平。他日王孙知己感，可怜钟室泪纵横。
地用莫如马二章思贤也·其一
作者：曾国藩
朝代：清
体裁：古风

地用莫如马，越险思骁腾。岂无汗血种，相求亮未曾。万钟继禀粟，千金甃钩膺。隆仪苟一阙，市骏休漫称。
地用莫如马二章思贤也·其二
作者：曾国藩
朝代：清
体裁：古风

人用莫如龟，幽室能废烛。告犹傥见从，外侮敢余毒。从短翻弃长，惜哉支床足。良无藻棁登，不如涂泥辱。
壬戌四月沅弟克复巢县和州含山等城赋诗四首·其一
作者：曾国藩
朝代：清
体裁：七言绝句

濡须坞里涨春波，三月莺啼气正和。一骑云飞新报捷，汉家收复旧山河。
壬戌四月沅弟克复巢县和州含山等城赋诗四首·其三
作者：曾国藩
朝代：清
体裁：七言绝句

半壁山前铁锁横，当年诸将各声名。即今锥凿西梁下，益信先皇万里明。
壬戌四月沅弟克复巢县和州含山等城赋诗四首·其二
作者：曾国藩
朝代：清
体裁：七言绝句

碧血家家百草腥，荒郊五夜泣坤灵。将军一埽陵阳道，便有游人说踏青。
壬戌四月沅弟克复巢县和州含山等城赋诗四首·其四
作者：曾国藩
朝代：清
体裁：七言绝句

师淑韩公二十霜，敢将裴令并论量。诸君自有浯溪笔，看取穹碑日月光。
夜直苦寒
作者：曾国藩
朝代：清

白虎西流朱鸟高，五更风利鸊鷉刀。劲寒战栗通心曲，墙气冰霜上口毛。旷荡青天如可对，折旋丹地敢辞劳。频闻交战呵金马，蓦入镫庐炙冻毫。
夜直苦寒
作者：曾国藩
朝代：清
体裁：七言律诗

白虎西流朱鸟高，五更风利鸊鷉刀。劲寒战栗通心曲，轖气冰霜上口毛。旷荡青天如可对，折旋丹地敢辞劳。频闻交战呵金马，蓦入镫庐炙冻毫。
太学石鼓歌
作者：曾国藩
朝代：清
体裁：古风

韩公不鸣老坡谢，世閒神物霾寒灰。我来北雍抚石鼓，坐卧其下三裴徊。周宣秉旄奠八柱，岐阳大狩鞭风雷。四山置罦匝天布，群后冠带如云来。东征北伐荡膻秽，方召啴啴何雄哉。铭功镌石告无极，欲镇后土康八垓。自从七国战龙虎，荒荒王迹沦蒿莱。嬴颠刘蹶六代沸，把酒但劝长星杯。陈仓流落一千载，霜饕日剥空黄埃。国子先生老好事，欲比郜鼎珍琼瑰。东都相公守右辅，始舁泮沼剜苍苔。五季蜩螗颇星散，司马刺史初重恢。是时十鼓嗟失一，抛弃不辨何山隈。博搜民閒得异臼，秦关复赎连城回。宣和天子向儒雅，太清书画千云堆。诏移此石归汴水，圜桥观听何轰豗。行填字钩发光怪，照耀艮岳金碧开。岂知六龙卒北狩，法物曾不禳凶灾。高车大牛辇万货，填坑咽谷惊三才。是鼓苍黄亦北徙，重器始此蟠燕台。道园诗翁主太学，兴举百废扶倾颓。中门两枨与位置，华楹大栋增崔嵬。承以砖坛护以槛，清阴四羃连疏槐。迩来春秋阅五百，光气夜夜腾斗魁。圣清文明迈巢燧，搜抉书契穷根荄。从臣技能半史籀，别作新鼓相追陪。小儒昏钝无所识，得从棫朴备条枚。细思物理穷显晦，茫茫人事不可推。作歌聊继二公后，不羞驽蹇随龙媒。
太学石鼓歌
作者：曾国藩
朝代：清

韩公不鸣老坡谢，世间神物霾寒灰。我来北雍抚石鼓，坐卧其下三徘徊。周宣秉旄奠八柱，岐阳大狩鞭风雷。四山罝罦币天布，群后冠带如云来。东征北伐荡膻秽，方召？？何雄哉！铭功镌石告无极，欲镇后土康八垓。自从七国战龙虎，荒荒王迹沦蒿莱。嬴颠刘蹶六代沸，把酒但劝长星杯。陈仓流落一千载，霜饕日剥空黄埃。国子先生老好事，欲比郜鼎珍琼瑰。东都相公守右辅，始舁泮沼剜苍苔。五季蜩螗颇星散，司马刺史初重恢。是时十鼓嗟失一，抛弃不辨何山隈。博搜民间得异臼，秦关复赎连城回。宣和天子向儒雅，太清书画千云堆。诏移此石归汴水，圜桥观听何轰豗。行填字钩发光怪，照耀艮岳金碧开。岂知六龙卒北狩，法物曾不禳凶灾。高车大牛辇万货，填坑咽谷惊三才。是鼓苍黄亦北徒，重器始此蟠燕台。道园诗翁主太学，兴举百废扶倾颓。中门两枨与位置，华楹大栋增崔嵬。承以砖坛护以槛，清阴四幂连疏槐。迩来春秋阅五百，光气夜夜腾斗魁。圣清文明迈巢燧，搜抉书契穷根荄。从臣技能半史籀，别作新鼓相追陪。小儒昏钝无所识，得从棫朴备条枚。细思物理穷显晦，茫茫人事不可推。作歌聊继二公后，不羞驽蹇随龙媒。
太学石鼓歌
作者：曾国藩
朝代：清

韩公不鸣老坡谢，世间神物霾寒灰。我来北雍抚石鼓，坐卧其下三徘徊。周宣秉旄奠八柱，岐阳大狩鞭风雷。四山罝罦币天布，群后冠带如云来。东征北伐荡膻秽，方召𠼀𠼀何雄哉！铭功镌石告无极，欲镇后土康八垓。自从七国战龙虎，荒荒王迹沦蒿莱。嬴颠刘蹶六代沸，把酒但劝长星杯。陈仓流落一千载，霜饕日剥空黄埃。国子先生老好事，欲比郜鼎珍琼瑰。东都相公守右辅，始舁泮沼剜苍苔。五季蜩螗颇星散，司马刺史初重恢。是时十鼓嗟失一，抛弃不辨何山隈。博搜民间得异臼，秦关复赎连城回。宣和天子向儒雅，太清书画千云堆。诏移此石归汴水，圜桥观听何轰豗。行填字钩发光怪，照耀艮岳金碧开。岂知六龙卒北狩，法物曾不禳凶灾。高车大牛辇万货，填坑咽谷惊三才。是鼓苍黄亦北徒，重器始此蟠燕台。道园诗翁主太学，兴举百废扶倾颓。中门两枨与位置，华楹大栋增崔嵬。承以砖坛护以槛，清阴四幂连疏槐。迩来春秋阅五百，光气夜夜腾斗魁。圣清文明迈巢燧，搜抉书契穷根荄。从臣技能半史籀，别作新鼓相追陪。小儒昏钝无所识，得从棫朴备条枚。细思物理穷显晦，茫茫人事不可推。作歌聊继二公后，不羞驽蹇随龙媒。
失题
作者：曾国藩
朝代：清

西山一夜雨，秋气入庭除。清晨展书坐，翛然乐有馀。天宇一何廓，荡荡真吾庐。熇熇夸毗子，夺隘无旷居。众鳞争勒潦，鬣耆安得舒！岂知逃闲寂，放荡得尾闾。吾乐正如此，君乐复何如？
失题
作者：曾国藩
朝代：清
体裁：古风

西山一夜雨，秋气入庭除。清晨展书坐，翛然乐有馀。天宇一何廓，荡荡真吾庐。熇熇夸毗子，守隘无旷居。众鳞争坳潦，鬣鬐安得舒。岂知逃閒寂，放荡得尾闾。吾乐正如此，君乐复何如。
失题四首
作者：曾国藩
朝代：清

抽得闲身鹤不如，高秋酒熟鞠黄初。便驱天驷识途马，归钓江乡缩项鱼。往比已清随毂转，今来身世似舟虚。不须更说知此早，且喜尘缘尽划除。蜒雨蛮烟日日催，侧身周望重低徊。海滨膏血深无极，帐下笠歌自莫哀。安得贾生时痛哭，可怜杨仆本庸才。投章欲问茫茫意，何处通天尚有台？金堤旧溃高家堰，复道今年盛昔年。自古尘沙同浩劫，斯民涂炭岂前缘？沉江欲祷王尊壁，击揖谁挥祖逖鞭？大厦正须梁栋拄，先生何事赋归田？两度归帆溯上流，萧萧落木洞庭秋。送君此去风前酒，忆我当时月夜舟。弘景旧居勾曲洞，杜陵新卜烷溪头。好栽修竹一千亩，更抵人间万户侯。
失题四首·其一
作者：曾国藩
朝代：清
体裁：古风

抽得閒身鹤不如，高秋酒熟鞠黄初。便驱天驷识途马，归钓江乡缩项鱼。往日心情随毂转，今来身世似舟虚。不须更说知几早，且喜尘缘尽刬除。
失题四首·其一
作者：曾国藩
朝代：清

抽得闲身鹤不如，高秋酒熟鞠黄初。便驱天驷识途马，归钓江乡缩项鱼。往比已清随毂转，今来身世似舟虚。不须更说知此早，且喜尘缘尽划除。
失题四首·其三
作者：曾国藩
朝代：清
体裁：古风

金堤旧溃高家堰，复道今年盛昔年。自古尘沙同浩劫，斯民涂炭岂前缘。沈江欲祷王尊璧，击楫谁挥祖逖鞭。大厦正须梁栋拄，先生何事赋归田。
失题四首·其三
作者：曾国藩
朝代：清

金堤旧溃高家堰，复道今年盛昔年。自古尘沙同浩劫，斯民涂炭岂前缘？沉江欲祷王尊壁，击揖谁挥祖逖鞭？大厦正须梁栋拄，先生何事赋归田？
失题四首·其二
作者：曾国藩
朝代：清
体裁：古风

蜑雨蛮烟日日催，侧身周望重低徊。海滨膏血深无极，帐下笙歌自莫哀。安得贾生时痛哭，可怜杨仆本庸才。投章欲问茫茫意，何处通天尚有台。
失题四首·其二
作者：曾国藩
朝代：清

蜒雨蛮烟日日催，侧身周望重低徊。海滨膏血深无极，帐下笠歌自莫哀。安得贾生时痛哭，可怜杨仆本庸才。投章欲问茫茫意，何处通天尚有台？
失题四首·其四
作者：曾国藩
朝代：清
体裁：古风

两度归帆溯上流，萧萧落木洞庭秋。送君此去风前酒，忆我当时月夜舟。宏景旧居句曲洞，杜陵新卜浣溪头。好栽修竹一千亩，更抵人閒万户侯。
失题四首·其四
作者：曾国藩
朝代：清

两度归帆溯上流，萧萧落木洞庭秋。送君此去风前酒，忆我当时月夜舟。弘景旧居勾曲洞，杜陵新卜烷溪头。好栽修竹一千亩，更抵人间万户侯。
奉新县九天阁联
作者：曾国藩
朝代：清
体裁：联

百战山河，剩此楼头烟树；九天珠玉，吹成水面文章。
寄弟
作者：曾国藩
朝代：清

昔我初去家，诸弟各弱小。阿季髡两髦，觑人眸子缭。后园偷枣栗，揉升极木沙。叔也从之求，揖我谓我矫。分甘一不均，战争在毫秒。余时轻别离，昂头信一掉。老弟况童骏，乐多忧愁少。瞥然成六秋，光明如过鸟。世味一饱尝，甘心厌茶家。梦里还乡国，沟徐苦了了。朝企恒抵昏，夕思或达晓。君诗忽见慰，回此肝肠绕。生世非一途，处身贵深窈。众方奔恬愉，圣贤类悄悄。二陆盛波张，鹤唳悲江表。夷齐争三光，岂不在俄殍！我今寄好语，君其听勿藐！一愿先知命，再愿耐僻摽。
寄弟
作者：曾国藩
朝代：清
体裁：古风

昔我初去家，诸弟各弱小。阿季髧两髦，觑人眸子瞭。后园偷枣栗，猱升极木杪。叔也从之求，揖我谓我矫。分甘一不均，战争在毫秒。余时轻别离，昂头信一掉。老弟况童騃，乐多忧愁少。瞥然成六秋，光阴如过鸟。世味一饱尝，甘心厌荼蓼。梦里还乡国，沟涂苦了了。朝企恒抵昏，夕思或达晓。君诗忽见慰，回此肝肠绕。生世非一涂，处身贵深窈。众万奔恬愉，圣贤类悄悄。二陆盛掞张，鹤唳悲江表。夷齐争三光，岂不在饿殍。我今寄好语，君听其勿藐。一愿先知命，再愿耐擗摽。
寄弟三首·其一
作者：曾国藩
朝代：清
体裁：五言律诗

去年长已矣，来日尚云赊。身弱各相祝，家贫傥有涯。乡心无住著，望眼久昏花。寥落音书阔，多疑驿使差。
寄弟三首·其三
作者：曾国藩
朝代：清
体裁：五言律诗

梦里携子季，亭亭似我长。三年不相见，一变安可量。神骏初衔辔，牵牛肯服箱。朝朝偷芋栗，知尔足奔忙。
寄弟三首·其二
作者：曾国藩
朝代：清
体裁：五言律诗

咄咄延平剑，英英江夏黄。求声方出谷，一别各他乡。东下江河驶，南征道路长。汝侪身手健，看我鬓毛苍。
寄怀刘孟容
作者：曾国藩
朝代：清
体裁：古风

清晨采黄鞠，薄莫不盈襭。宁知弟昆好，忍此四年别。四年亦云已，万事安可说。昔者初结交，与世固殊辙。垂头对镫火，一心相媚悦。炯然急难情，荧荧光不灭。涟滨一挥手，南北音尘绝。君卧湘水湄，辟人苦扃鐍。怀璧误一投，巳遭官长刖。我作燕山囚，衾袜冷如铁。尘土塞中肠，经旬閒呕泄。梦魂互往还，邂逅在嵽嵲。君魂畏豺虎，我魂阻蛇蠍。明年会长沙，对床殊呐呐。可怜郭生贤，日夜依我闼。三子展殷勤，五旬恣猖獗。自从有两仪，无此好日月。决渠东西流，人事有蹉跌。当时别江干，悬知成久阔。郭生从我行，再踏长安雪。束蒿贡廊庙，涂丹强作闑。磐松困涧底，千岁老不屈。行藏一以歧，会合焉可必。知君障污尘，憎我逐烦热。摧兰捣作臡，本馨固难夺。皇天造群伦，位置各成列。煌煌帝者都，峨峨集勋阅。前庭充组圭，后阁煖清瑟。大马疾如飞，高车如电掣。陋巷时骑过，墙震窗纸裂。而我支肘眠，朦胧兀顽劣。视荫呼晚饭，终年曾不缺。痴儿亦肯堂，四龄已饕餮。所愧偷太仓，无异哀穷乞。羡君老岩阿，閒味甘于蜜。嗟哉趣岂殊，所处良不一。坦荡观皇途，转侧思家室。永怀素心人，悠悠难具述。
寄郭筠仙浙江四首
作者：曾国藩
朝代：清

一病多劳勤护措，嗟君此别太匆匆。二三知己天涯隔，强半光阴道路中。免走会须营窟穴，鸿飞原不计西东。读书识字知何益？赢得行踪似转蓬。碣石造这起阵云，楼船羽檄日纷纷。螳螂竟欲当车撤，髋髀安能抗斧斤？但解终童陈策略，已闻王歙立功勋。如今旅梦应安稳，早绝天骄荡海氛。无穷志愿付因循，弹指人间三十春。一局楸枰虞变幻，百围梁栋藉轮囷。苍茫独立时怀古，艰苦新尝识保身。自愧太仓縻好爵，故交数辈尚清贫。向晚严需破屋寒，娟娟纤月倚檐端。自给行箧殷勤觅，苦索家书展转看。宦海情怀蝉翼薄，离人心绪茧丝团。更怜吴会飘零客，纸帐孤灯坐夜阑。
寄郭筠仙浙江四首·其一
作者：曾国藩
朝代：清
体裁：七言律诗

一病多劳勤护惜，嗟君此别太悤悤。二三知己天涯隔，强半光阴道路中。兔走会须营窟穴，鸿飞原不计西东。读书识字知何益，赢得行踪似转篷。
寄郭筠仙浙江四首·其一
作者：曾国藩
朝代：清

一病多劳勤护措，嗟君此别太匆匆。二三知己天涯隔，强半光阴道路中。免走会须营窟穴，鸿飞原不计西东。读书识字知何益？赢得行踪似转蓬。
寄郭筠仙浙江四首·其三
作者：曾国藩
朝代：清
体裁：七言律诗

无穷志愿付因循，弹指人閒三十春。一局楸枰虞变幻，百围梁栋藉轮囷。苍茫独立时怀古，艰苦新尝识保身。自愧太仓縻好爵，故交数辈尚清贫。
寄郭筠仙浙江四首·其三
作者：曾国藩
朝代：清

无穷志愿付因循，弹指人间三十春。一局楸枰虞变幻，百围梁栋藉轮囷。苍茫独立时怀古，艰苦新尝识保身。自愧太仓縻好爵，故交数辈尚清贫。
寄郭筠仙浙江四首·其二
作者：曾国藩
朝代：清

碣石造这起阵云，楼船羽檄日纷纷。螳螂竟欲当车撤，髋髀安能抗斧斤？但解终童陈策略，已闻王歙立功勋。如今旅梦应安稳，早绝天骄荡海氛。
寄郭筠仙浙江四首·其二
作者：曾国藩
朝代：清
体裁：七言律诗

碣石逶迤起阵云，楼船羽檄日纷纷。螳螂竟欲当车辙，髋髀安能抗斧斤。但解终童陈策略，已闻王歙立功勋。如今旅梦应安稳，早绝天骄荡海氛。
寄郭筠仙浙江四首·其四
作者：曾国藩
朝代：清

向晚严需破屋寒，娟娟纤月倚檐端。自给行箧殷勤觅，苦索家书展转看。宦海情怀蝉翼薄，离人心绪茧丝团。更怜吴会飘零客，纸帐孤灯坐夜阑。
寄郭筠仙浙江四首·其四
作者：曾国藩
朝代：清
体裁：七言律诗

向晚严霜破屋寒，娟娟纤月倚檐端。自翻行箧殷勤𧠨，苦索家书展转看。宦海情怀蝉翼薄，离人心绪茧丝团。更怜吴会飘零客，纸帐孤镫坐夜阑。
小池
作者：曾国藩
朝代：清

屋后一枯池，夜雨生波澜。勿言一勺水，会有蛟龙幡。物理无定资，须臾变众窍。男儿未盖棺，进取谁能料。
小池
作者：曾国藩
朝代：清
体裁：古风

屋后一枯池，夜雨生波澜。勿言一勺水，会有蛟龙蟠。物理无定资，须臾变众窍。男儿未盖棺，进取谁能料。
岁暮杂感十首
作者：曾国藩
朝代：清

芒鞋镇日踏春还，残腊将更却等闲。三百六旬同逝水，四平涂里说家山。缁尘已自沾京雒，羌笛何须怨玉关。为报南来新雁到，故乡消息在云间。高嵋山下是侬家，岁岁年年斗物华。老柏有情还忆我，天桃无语自开花。几回南国思红豆，曾记西风院碧纱。最是故园难忘处，待等亭畔路三叉。莽莽寒山匝四围，眼穿望不到庭闱。絮漂江浦无人管，草绿湖南有梦归。乡思怕听残漏转，逸情欲逐乱云飞。敬从九烈神君诉，游子于今要换衣。去年此际赋长征，豪气思屠大海鲸。湖上三更邀月饮，天边万岭挟舟行。竟将云梦吞如芥，求信君山刬不平。偏是东皇来去易，又吹草绿满蓬瀛。纷纷节候尽平常，西舍东家底事忙？十二万年都小劫，七千馀岁亦中殇。蜉蝣身世知何极，胡蝶梦魂又一场。少昊笑依情太寡，故堆锦绣富春光。韶华弹指总悠悠，我到人间首五秋。自愧望洋迷学海，更无清福住糟邱。尊前瓦注曾于局，脚底红尘即九州。自笑此身何处著，笙歌丛里合闲游。为臧为否两蹉跎，搔首乾坤踏踏歌。万事拼同骈拇视，浮生无奈茧丝多。频年踪迹随波活，大半光阴被墨磨。匣里龙泉吟不住，问予何日斫蛟鼍。旧雨曾遗尺鲤鱼，经年不报意何如？自从三益睽违久，学得五君世态疏。碧树那知离别憾，青灯偏照故人书。殷勤护惜金炉鸭，香火因缘付与渠。拟学坡公馈岁诗，花笺何处寄相思？阳和未老貂先敝，暖气初回鸟竟知。游子情怀随地远，天家雨露及时施。小儒莫献升平颂，幸傍龙楼睹上仪。鼕鼕岁鼓走轻雷，竹马儿童彩戏才。仙仗九重围雾住，宫花一万锁烟开。迷离佳气从空绕，不断狂香拂面来。我比春风尤放荡，长安日日聘龙媒。
岁暮杂感十首·其一
作者：曾国藩
朝代：清
体裁：五言律诗

残岁垂垂尽，嚣尘逐逐忙。世人同一悔，匪我独颠狂。身计嗟频左，家山亦未忘。时犹忧世事，此志固荒唐。
岁暮杂感十首·其一
作者：曾国藩
朝代：清
体裁：七言律诗

芒鞋镇日踏春还，残腊将更却等閒。三百六旬同逝水，四千馀里说家山。缁尘己自沾京雒，羌笛何须怨玉关。为报南来新雁到，故乡消息在云閒。
岁暮杂感十首·其一
作者：曾国藩
朝代：清

芒鞋镇日踏春还，残腊将更却等闲。三百六旬同逝水，四平涂里说家山。缁尘已自沾京雒，羌笛何须怨玉关。为报南来新雁到，故乡消息在云间。
岁暮杂感十首·其七
作者：曾国藩
朝代：清
体裁：七言律诗

为臧为否两蹉跎，搔首乾坤踏踏歌。万事拚同骈拇视，浮生无柰茧丝多。频年踪迹随波谲，大半光阴被墨磨。匣里龙泉吟不住，问子何日斫蛟鼍。
岁暮杂感十首·其七
作者：曾国藩
朝代：清

为臧为否两蹉跎，搔首乾坤踏踏歌。万事拼同骈拇视，浮生无奈茧丝多。频年踪迹随波活，大半光阴被墨磨。匣里龙泉吟不住，问予何日斫蛟鼍。
岁暮杂感十首·其七
作者：曾国藩
朝代：清
体裁：五言律诗

阿弟光明者，爱兄心尚孩。良时无汝共，雅抱向谁开。难就陆云业，多惭许武才。皇都宁不美，舍去竟何哉。
岁暮杂感十首·其三
作者：曾国藩
朝代：清
体裁：五言律诗

尧皋无并育，天地讵终温。此日咸阳市，当年上蔡门。风云悲昔遇，霜露等深恩。闻道南山木，穷冬尚负暄。
岁暮杂感十首·其三
作者：曾国藩
朝代：清

莽莽寒山匝四围，眼穿望不到庭闱。絮漂江浦无人管，草绿湖南有梦归。乡思怕听残漏转，逸情欲逐乱云飞。敬从九烈神君诉，游子于今要换衣。
岁暮杂感十首·其三
作者：曾国藩
朝代：清
体裁：七言律诗

莽莽寒山匝四围，眼穿望不到庭闱。絮飘江浦无人管，草绿湖南有梦归。乡思怕听残漏转，逸情欲逐乱云飞。敬从九烈神君诉，游子于今要换衣。
岁暮杂感十首·其九
作者：曾国藩
朝代：清
体裁：七言律诗

拟学坡公馈岁诗，花笺何处寄相思。阳和未老貂先敝，暖气初回鸟竟知。游子情怀随地远，天家雨露及时施。小儒莫献升平颂，幸傍龙楼睹上仪。
岁暮杂感十首·其九
作者：曾国藩
朝代：清

拟学坡公馈岁诗，花笺何处寄相思？阳和未老貂先敝，暖气初回鸟竟知。游子情怀随地远，天家雨露及时施。小儒莫献升平颂，幸傍龙楼睹上仪。
岁暮杂感十首·其九
作者：曾国藩
朝代：清
体裁：五言律诗

浩浩翻江海，争奔且未阑。古来名利客，谁不到长安。独立看参昴，横天如此寒。肯能寻冷淡，夜夜照檐端。
岁暮杂感十首·其二
作者：曾国藩
朝代：清
体裁：五言律诗

杀气行南纪，温风转北条。阳和回地干，神鬼助天朝。挟纩三军舞，层冰万里消。小臣长皞皞，无术赞唐尧。
岁暮杂感十首·其二
作者：曾国藩
朝代：清

高嵋山下是侬家，岁岁年年斗物华。老柏有情还忆我，天桃无语自开花。几回南国思红豆，曾记西风院碧纱。最是故园难忘处，待等亭畔路三叉。
岁暮杂感十首·其二
作者：曾国藩
朝代：清
体裁：七言律诗

高嵋山下是侬家，岁岁年年斗物华。老柏有情还忆我，夭桃无语自开花。几回南国思红豆，曾记西风浣碧纱。最是故园难忘处，待莺亭畔路三叉。
岁暮杂感十首·其五
作者：曾国藩
朝代：清
体裁：五言律诗

四山仙侣会，角逐事赓歌。日日为诗祟，人人被墨磨。相从良可适，不乐复如何。尚有平生友，飘零在涧阿。
岁暮杂感十首·其五
作者：曾国藩
朝代：清
体裁：七言律诗

纷纷节候尽平常，西舍东家底事忙。十二万年都小劫，七千馀岁亦中殇。蜉蝣身世知何极，胡蝶梦魂又一场。少昊笑侬情太寡，故堆锦绣富春光。
岁暮杂感十首·其五
作者：曾国藩
朝代：清

纷纷节候尽平常，西舍东家底事忙？十二万年都小劫，七千馀岁亦中殇。蜉蝣身世知何极，胡蝶梦魂又一场。少昊笑依情太寡，故堆锦绣富春光。
岁暮杂感十首·其八
作者：曾国藩
朝代：清
体裁：五言律诗

万族求饶益，吾谋颇用疏。民生各心性，天道有孤虚。得俸堪加饭，无钱且买鱼。逐贫思作赋，才薄欲何如。
岁暮杂感十首·其八
作者：曾国藩
朝代：清
体裁：七言律诗

旧雨曾遗尺鲤鱼，经年不报意何如。自从三益暌违久，学得五君世态疏。碧树那知离别憾，青镫偏照故人书。殷勤护惜金炉鸭，香火因缘付与渠。
岁暮杂感十首·其八
作者：曾国藩
朝代：清

旧雨曾遗尺鲤鱼，经年不报意何如？自从三益睽违久，学得五君世态疏。碧树那知离别憾，青灯偏照故人书。殷勤护惜金炉鸭，香火因缘付与渠。
岁暮杂感十首·其六
作者：曾国藩
朝代：清
体裁：五言律诗

久矣刘生隔，嗟哉信尔贤。才高防作圣，情极屡逃禅。歧路多魑魅，深山足岁年。狂风能作剧，吹我堕君前。
岁暮杂感十首·其六
作者：曾国藩
朝代：清
体裁：七言律诗

韶华弹指总悠悠，我到人閒廿五秋。自愧望洋迷学海，更无清福住糟邱。尊前瓦注曾千局，脚底红尘即九州。自笑此身何处著，笙歌丛里合閒游。
岁暮杂感十首·其六
作者：曾国藩
朝代：清

韶华弹指总悠悠，我到人间首五秋。自愧望洋迷学海，更无清福住糟邱。尊前瓦注曾于局，脚底红尘即九州。自笑此身何处著，笙歌丛里合闲游。
岁暮杂感十首·其十
作者：曾国藩
朝代：清
体裁：五言律诗

爆竹家家沸，儿时此味长。追欢斟绿蚁，随例祀黄羊。明旦夔龙集，中天日月光。八年吟旧句，回首但苍茫。
岁暮杂感十首·其十
作者：曾国藩
朝代：清

鼕鼕岁鼓走轻雷，竹马儿童彩戏才。仙仗九重围雾住，宫花一万锁烟开。迷离佳气从空绕，不断狂香拂面来。我比春风尤放荡，长安日日聘龙媒。
岁暮杂感十首·其十
作者：曾国藩
朝代：清
体裁：七言律诗

鼕鼕岁鼓走轻雷，竹马儿童綵戏才。仙仗九重围雾住，宫花一万锁烟开。迷离佳气从空绕，不断狂香拂面来。我比春风尤放荡，长安日日骋龙媒。
岁暮杂感十首·其四
作者：曾国藩
朝代：清
体裁：七言律诗

去年此际赋长征，豪气思屠大海鲸。湖上三更邀月饮，天边万岭挟舟行。竟将云梦吞如芥，未信君山刬不平。偏是东皇来去易，又吹草绿满蓬瀛。
岁暮杂感十首·其四
作者：曾国藩
朝代：清

去年此际赋长征，豪气思屠大海鲸。湖上三更邀月饮，天边万岭挟舟行。竟将云梦吞如芥，求信君山刬不平。偏是东皇来去易，又吹草绿满蓬瀛。
岁暮杂感十首·其四
作者：曾国藩
朝代：清
体裁：五言律诗

壮岁耽经训，艰难始一隅。力耕无近穫，陟古有通衢。茅塞由来久，蓬生且待扶。国雠犹未雪，何处著迂儒。
岱云同年丧妻为此诗譬之
作者：曾国藩
朝代：清
体裁：古风

陈君丧厥妃，善忧世无有。情至生幻机，有梦造王母。紫殿何言言，众星挂户牖。穆满翔其旁，方朔戏其后。陈某虮虱臣，昧死诉左右。彼有何德功，鹣鹣到白首。此独何罪辜，生世不少久。剜肉补其天，于德未为丑。食贫八九年，辛勤足梁笱。何孽之难逭，斩刈如恶莠。王母返袂泣，仓皇颇怩忸。方朔踉蹡出，曰余不执咎。众生自生灭，非神有官守。高秋金气肃，万叶同衰朽。朝落非独殇，夕脱非独寿。皇天了不知，无人司薄厚。不见狼㬻女，蓬头双足垢。一生不洗面，媚夫称佳偶。亦有绿林豪，掠人如鸡狗。堂前妖姬舞，堂下鬼妾走。彼虽得偕老，于君意可否。此虽中道捐，名声极万口。令妻果然令，何必在骀耇。恶妻不可言，床笫森械杻。陈君翻然觉，再拜谢善诱。欢喜不复愁，逢人但索酒。
废邱关
作者：曾国藩
朝代：清
体裁：古风

项王西入关，叱咤何雄哉。鼻息撼山岳，号令如轰雷。分茅割大地，驾驭英雄才。六王既立后，三将还西来。降臣剖符竹，洪度方洞开。废邱亦善地，百里辟蒿莱。桓桓章将军，仡仡貔虎材。奸竖主帷幄，大将终疑猜。望夷不足惜，此类良可哀。行人一长叹，万壑悲风回。
废邱关
作者：曾国藩
朝代：清

项王西入关，叱咤何雄哉！鼻息撼山岳，号令如轰雷。分茅割大地，驾驭英雄才。六王既立后，三将还西来。降臣剖符竹，洪度方洞开。废邱亦善地，百里辟蒿莱。桓桓章将军，仡仡貔虎材。奸竖主帷幄，大将终疑猜。望夷不足惜，此类良可哀。行人一长叹，万壑悲风回。
得郭筠仙书并诗却寄六律·其一
作者：曾国藩
朝代：清
体裁：五言律诗

展转看书字，嗟君亦老苍。昊天真藐藐，白日故堂堂。与子相期事，穷年恐不偿。忧来聊饱食，吾寿会无央。
得郭筠仙书并诗却寄六律·其三
作者：曾国藩
朝代：清
体裁：五言律诗

垂耳甘刍豆，儒冠信误人。长为羁旅客，嗟汝少年身。物极能思返，天心会好仁。鹿鸣歌旨酒，滴滴入君唇。
得郭筠仙书并诗却寄六律·其二
作者：曾国藩
朝代：清
体裁：五言律诗

大雅悲沦歇，斯文久不尊。至情宜倔强，吾道有篱藩。仰首呼虞舜，狂歌答屈原。自非君子性，兹意固难论。
得郭筠仙书并诗却寄六律·其五
作者：曾国藩
朝代：清
体裁：五言律诗

昨来殊不适，日落独登楼。西北看辽沈，东南望海陬。苍茫怀百代，浩荡足千愁。画肚思长策，嗟余肉食谋。
得郭筠仙书并诗却寄六律·其六
作者：曾国藩
朝代：清
体裁：五言律诗

日日怀刘子，时时忆郭生。仰天忽长叹，绕屋独巡行。云暗乾坤隘，风来户牖鸣。孤吟无与赏，寸憾浩纵横。
得郭筠仙书并诗却寄六律·其四
作者：曾国藩
朝代：清
体裁：五言律诗

閒閒观物化，耿耿究时喧。谊士羞要誉，廉夫重报恩。贾憎惟片语，求福实多门。种蕙怡幽独，归休勿复言。
忆弟二首
作者：曾国藩
朝代：清

无端绕室思茫茫，明月当天万瓦霜。可惜良宵空兀坐，遥怜诸弟在何方。纷纷书帙谁能展，艳艳灯花有底忙？出户独吟聊妄想，孤云断处是家乡。忽忆他时襄水上，恶风半夜撼春雷。舟人捩舵声同泣，客子扶床面已灰。仰荷皇天全薄命，信知浮世等轻埃。汝今归去复何似？回首世途诚险哉。
忆弟二首·其一
作者：曾国藩
朝代：清

无端绕室思茫茫，明月当天万瓦霜。可惜良宵空兀坐，遥怜诸弟在何方。纷纷书帙谁能展，艳艳灯花有底忙？出户独吟聊妄想，孤云断处是家乡。
忆弟二首·其一
作者：曾国藩
朝代：清
体裁：七言律诗

无端绕室思茫茫，明月当天万瓦霜。可惜良宵空兀坐，遥怜诸弟在何方。纷纷书帙谁能展，艳艳镫花有底忙。出户独吟聊妄想，孤云断处是家乡。
忆弟二首·其二
作者：曾国藩
朝代：清
体裁：七言律诗

忽忆他时襄水上，恶风半夜撼春雷。舟人捩舵声同泣，客子扶床面已灰。仰荷皇天全薄命，信知浮世等轻埃。汝今归去复何似，回首世途诚险哉。
忆弟二首·其二
作者：曾国藩
朝代：清

忽忆他时襄水上，恶风半夜撼春雷。舟人捩舵声同泣，客子扶床面已灰。仰荷皇天全薄命，信知浮世等轻埃。汝今归去复何似？回首世途诚险哉。
忮求诗二首·其一
作者：曾国藩
朝代：清
体裁：古风

善莫大于恕，德莫凶于妒。妒者妾妇行，琐琐奚比数。己拙忌人能，己塞忌人遇。己若无事功，忌人得成务。已若无党援，忌人得多助。势位苟相敌，畏偪又相恶。已无好闻望，忌人文名著。己无贤子孙，忌人后嗣裕。争名日夜奔，争利东西骛。但期一身荣，不惜他人污。闻灾或欣幸，闻祸或悦豫。问渠何以然，不自知其故。尔室神来格，高明鬼所顾。天道常好还，嫉人还自误。幽明丛诟忌，乖气相回互。重者灾汝躬，轻亦减汝祚。我今告后生，悚然大觉悟。终身让人道，曾不失寸步。终身祝人善，曾不损尺布。消除嫉妒心，普天零甘露。家家获吉祥，我亦无恐怖。
忮求诗二首·其二
作者：曾国藩
朝代：清
体裁：古风

知足天地宽，贪得宇宙隘。岂无过人姿，多欲为患害。在约每思丰，居困常求泰。富求千乘车，贵求万钉带。未得求速偿，既得求勿坏。芬馨比椒兰，磐固方泰岱。求荣不知餍，志亢神愈忲。岁燠有时寒，日明有时晦。时来多善缘，运去生灾怪。诸福不可期，百殃纷来会。片言动招尤，举足便有碍。戚戚抱殷忧，精爽日凋瘵。矫首望八荒，乾坤一何大。安荣无遽欣，患难无遽憝。君看十人中，八九无倚赖。人穷多过我，我穷犹可耐。而况处夷涂，奚事生嗟忾。于世少所求，俯仰有馀快。俟命堪终古，曾不愿乎外。
怀刘蓉
作者：曾国藩
朝代：清

我思竟何属，四海一刘蓉。具眼规皇古，低头拜老农。乾坤皆在壁，霜雪必蟠胸。他日余能访，千山捉卧龙。
感春六首·其一
作者：曾国藩
朝代：清
体裁：古风

奉君以象白猩唇之异味，青琴碧玉之妖姬。子复漠然不我与，我今寸意当诉谁。散发狂歌非关醉，枯株兀坐未是痴。手撮黄尘障河决，自有幻想非人知。城南海棠已烂放，牡丹如雾行离披。如此青春忍不赏，直待白发宁可追。
感春六首·其三
作者：曾国藩
朝代：清
体裁：古风

男儿读书良不恶，乃用文章自束缚。何吴朱邵不知羞，排日肝肾困锤凿。河西别驾酸到骨，昨者立谈三距跃。老汤语言更支离，万兀千摇仍述作。丈夫求志动渭莘，虫鱼篆刻安足尘。贾马杜韩无一用，岂况吾辈轻薄人。
感春六首·其二
作者：曾国藩
朝代：清
体裁：古风

今我不欢子不悦，携手天街踏明月。西南白气十丈长，锐头突尾射天狼。东方狗国亦已靖，复道群鼠舞伊凉。徵兵七千赴羌陇，威棱肃厉不可当。国家声灵薄万里，岂有大辂阻孱螳。立收乌合成齑粉，早晚红旗报未央。呜呼天意正如此，小儒不用稽灾祥。
感春六首·其五
作者：曾国藩
朝代：清
体裁：古风

荡荡青天不可上，天门双螭势吞象。豺狼虎豹守九关，厉齿磨牙谁敢仰。群乌哑哑叫紫宸，惜哉翅短难长往。一朝孤凤鸣云中，震断九州无凡响。丹心烂漫开瑶池，碧血淋漓染仙仗。要令恶鸟变音声，坐看哀鸿同长养。上有日月照精诚，旁有鬼神瞰高朗。
感春六首·其六
作者：曾国藩
朝代：清
体裁：古风

太华山顶一虬松，万齝千代无人踪。夜半霹雳从天下，巨木飞送清渭东。横卧江干径十里，盘坳上有层云封。长安梓人駴一见，天子正造咸阳宫。大斧长绳立堍致，来牛去马填坑谼。虹梁百围饰玉带，螭柱万石摐金钟。莫言儒生终龌龊，万一雉卵变蛟龙。
感春六首·其四
作者：曾国藩
朝代：清
体裁：古风

明珠二百斛，江湖三十年。遍求名剑终不得，耳闻目见皆钝铅。闻道海外双龙剑，神光夜夜烛九天。沴气妖星不敢遌，横斩蛟鳄血流川。天子宝之无伦比，列置深殿阆风前。千金万金买玉匣，火齐木难嵌中边。元臣故老重文学，吐弃剑术如腥膻。如今君王亦薄恩，缺折委弃当何言。
憩红诗课戏题一待于后
作者：曾国藩
朝代：清

铅山不作桐城逝，海内骚坛委寒灰。龙蛰虎潜断吟啸，坐令蚯蚓鸣惊雷。慈红先生颇好事，欲拓诗国疆土恢。号召英豪执牛耳，大搜燕冀选龙媒。走章驰檄遍都市，纷纷吟札如云来。较量锱铢判殿最，岂有鱼目换珠胎！倾身爱才剧如命，酬字金帛布成堆。达官贵人不好士，先生此举真豪哉！嗟余楚狂百无用，长安十载餐黄埃。作确无钱柱自苦，乞米有帖长空回。臣朔饥死殊儒饱，古来颠倒何足哀！偶然涂抹为新句，画眉深浅乖时裁。鬟髻飘零有谁惜？锥刀角逐吁可略。豚蹄果逐髯车祝，一笑取醉三百杯。
憩红诗课戏题一诗于后
作者：曾国藩
朝代：清
体裁：古风

铅山不作桐城逝，海内骚坛委寒灰。龙蛰虎潜断吟啸，坐令蚯蚓鸣惊雷。憩红先生颇好事，欲拓诗国疆土恢。号召英豪执牛耳，大蒐燕冀选龙媒。走章驰檄遍都市，纷纷吟札如云来。较量锱铢判殿最，岂有鱼目还珠胎。倾身爱才剧如命，酬字金帛布成堆。达官贵人不好士，先生此举真豪哉。嗟余楚狂百无用，长安十载餐黄埃。作碑无钱枉自苦，乞米有帖长空回。臣朔饥死侏儒饱，古来颠倒何足哀。偶然涂抹为新句，画眉深浅乖时裁。鬟髻飘零有谁惜，锥刀角逐吁可咍。豚蹄果遂篝车祝，一笑取醉三百杯。
挽乳母联
作者：曾国藩
朝代：清
体裁：联

一饭尚铭恩，况保抱提携，只少怀胎十月；千金难报德，论人情物理，也应泣血三年。
挽伍海门茂才
作者：曾国藩
朝代：清
体裁：联

遗蜕竟难寻，碧葬未收苌叔血；忠魂长不泯，丹忱应作伍胥涛。
挽倪文蔚祖母联
作者：曾国藩
朝代：清
体裁：联

十载不还朝，日短日长，差同令伯陈情表；重阳方介寿，旋贺旋吊，遽读泷冈树德碑。
挽凌玉垣母联
作者：曾国藩
朝代：清
体裁：联

折葼教苏氏兄弟，要知取次成名，曾断慈母机中杼；负米走大湖南北，岂意归来失恃，空悲游子身上衣。
挽凌玉垣联
作者：曾国藩
朝代：清
体裁：联

湖海诗名二十年，身世略同黄仲则；沅湘故国三千里，魂灵归傍贾长沙。
挽凌紫巘联
作者：曾国藩
朝代：清
体裁：联

曰归曰归指故乡，岂期露宿风餐，便为异域招魂客；有弟有弟今诗伯，从此孤儿寡妇，付与天涯急难人。
挽刘松山联
作者：曾国藩
朝代：清
体裁：联

勋业略同马伏波，骨归万里；精诚差比岳忠武，寿少二龄。
挽刘绎母联
作者：曾国藩
朝代：清
体裁：联

七州团练使，八座太夫人，爱日忽颓，乡里荣哀天下羡；哲嗣名状元，曾孙新进士，文星环绕，高堂福寿古来稀。
挽刘隐霞司马
作者：曾国藩
朝代：清
体裁：联

五载共兵戈，地下知心王壮武；万年歆俎豆，沙场归骨马文渊。
挽史久立联
作者：曾国藩
朝代：清
体裁：联

报国矢孤忠，马革已无尸可裹；还家剩遗照，鲤庭空有泪长流。
挽史致谔母联
作者：曾国藩
朝代：清
体裁：联

断杼教佳儿，入侍金銮，出纾银印；牵裙别慈母，云归南浦，月黯西湖。
挽向师棣联
作者：曾国藩
朝代：清
体裁：联

与舒严并称溆浦三贤，同蹶妙年千里足；念吴楚尚有高堂二老，可怜孝子九原心。
挽塔齐布联
作者：曾国藩
朝代：清
体裁：联

大勇却慈祥，论古略同曹武惠；至诚相许与，有章曾荐郭汾阳。
挽妓春燕联
作者：曾国藩
朝代：清
体裁：联

未免有情，忆酒绿灯红，一别竟成春去了；似曾相识，恨梁空泥落，何时重见燕归来。
挽左仁联
作者：曾国藩
朝代：清
体裁：联

使青士有年，欲安天下今谁属；忧苍生成病，未定江南死不归。
挽张南屏太学
作者：曾国藩
朝代：清
体裁：联

杀贼出奇兵，竟作国殇哀翟义；捐生完大节，居然家法绍睢阳。
挽戴熙联
作者：曾国藩
朝代：清
体裁：联

举世称画师，无人识为血性男子；上界足官府，知君仍作供奉神仙。
挽戴铭恩联
作者：曾国藩
朝代：清
体裁：联

以文来，以节归，毅魄常留两江上下；因孝黜，因忠死，苦心可质百世鬼神。
挽易临庄联
作者：曾国藩
朝代：清
体裁：联

邓禹少从戎，壮怀欲吸西江水；终军虽遇害，毅魄犹歼南越王。
挽曾国华联
作者：曾国藩
朝代：清
体裁：联

归去来兮，夜月楼台花萼影；行不得也，楚天风雨鹧鸪声。
挽曾国葆联
作者：曾国藩
朝代：清
体裁：联

大地干戈十二年，举室效愚忠，自称家国报恩子；诸兄离散三千里，音书寄涕泪，同哭天涯急难人。
挽李开林联
作者：曾国藩
朝代：清
体裁：联

期服去官，有犹子能行古礼；儒冠为侠，如先生岂是今人。
挽李星沅联
作者：曾国藩
朝代：清
体裁：联

八州作督，一笑还山，寸草心头春日永；五岭出师，三冬别母，断藤峡外大星沉。
挽李续宜联
作者：曾国藩
朝代：清
体裁：联

我悲难弟，公哭难兄，旧事说三河，真成万古伤心地；身病在家，心忧在国，弥留当十月，正是两淮平寇时。
挽李续宾联
作者：曾国藩
朝代：清
体裁：联

八月妖星，半壁东南摧上将；九天温诏，再生申甫佐中兴。
挽柯华辅联
作者：曾国藩
朝代：清
体裁：联

诗卷我曾看，劫后文章多苦语；老儒天不负，阶前兰桂有奇芬。
挽柯钺联
作者：曾国藩
朝代：清
体裁：联

目君为承明著作之才，九列交推非独我；思亲因泣血悲哀而死，万缘前定不由人。
挽梅霖生太史
作者：曾国藩
朝代：清
体裁：联

万缘今已矣，新诗数卷，浊酒一壶，畴昔绝妙景光，祗赢得清枫落叶；孤愤竟何如，百世贻谋，千秋盛业，平生未了心事，都付与流水东风。
挽毛鸿宾母联
作者：曾国藩
朝代：清
体裁：联

诀别夫君十七年，如今泉壤相从，道有子为黄门给事；痛哭慈母一千里，尚愿水浆少进，留此身立青史功名。
挽江忠源联
作者：曾国藩
朝代：清
体裁：联

百战守三城，章贡尤应千世祀；两年跻八座，江天忽报大星沈。
挽汤鹏联
作者：曾国藩
朝代：清
体裁：联

著书成二十万言，才未尽也；得谤遍九州四海，名亦随之。
挽粱俪裳母联
作者：曾国藩
朝代：清
体裁：联

八年九子四登科，更芸馆齐名，相与掞藻摛华，合众口曰难兄难弟；万里孤云一回首，痛萱帏永隔，尚冀节哀顺变，留此身以事父事君。
挽罗遵殿联
作者：曾国藩
朝代：清
体裁：联

孤军断外援，差同许远城中守；万马迎忠骨，新自岳王坟畔来。
挽胡林翼母联
作者：曾国藩
朝代：清
体裁：联

夫作大儒宗，裙布荆钗，曾分黄卷青灯苦；子为名节度，经文纬武，都自和丸画荻来。
挽胡林翼母联
作者：曾国藩
朝代：清
体裁：联

武昌居天下上游，看郎君新整乾坤，纵横扫荡三千里；陶母是女中人杰，痛仙驭永辞江汉，感激悲歌百万家。
挽胡林翼联
作者：曾国藩
朝代：清
体裁：联

吴会未平，是先帝与荩臣临终遗恨；楚材方盛，愿后人继我公不世勋名。
挽胡林翼联
作者：曾国藩
朝代：清
体裁：联

誓清大地山河，一捷湘，再捷鄂，三捷吴，怎奈浔阳告捷，遽陨台星，将军忠勇果忘家，手掷骷髅，都不记上有老亲，下无弱息；哭断隔江枫荻，生同时，居同里，官同僚，自惭伟略难同，空悲旧雨，此日东南犹苦战，净扫萑符，问谁能匡扶社稷，力挽天心。
挽胡林翼联
作者：曾国藩
朝代：清
体裁：联

逋寇在吴中，为先帝与荩臣临终憾事；荐贤满天下，愿后人补我公未了勋名。
挽莫友芝联
作者：曾国藩
朝代：清
体裁：联

京华一见便倾心，当时书肆定交，早钦宿学；江表十年常聚首，今日酒尊和泪，来吊诗人。
挽萧汉溪母联
作者：曾国藩
朝代：清
体裁：联

四年使节甫归程，岂期游子春晖，寸草难留三月景；八十老翁应破涕，为道文孙秋捷，佳音报与九原人。
挽袁甲三联
作者：曾国藩
朝代：清
体裁：联

属纩寄箴言，劝我勉为范宣子；盖棺有定论，何人更议李临淮。
挽袁谷怀茂才
作者：曾国藩
朝代：清
体裁：联

文字哭秋风，途穷江左罗昭谏；羁愁听夜雨，肠断人间苏子由。
挽谢春池茂才
作者：曾国藩
朝代：清
体裁：联

春草系诗怀，有人恸哭谢康乐；秋风埋战骨，无计招魂马伏波。
挽邹叔绩联
作者：曾国藩
朝代：清
体裁：联

闻叔绩不生，风云变色；与岷樵同死，日月增光。
挽郭世称联
作者：曾国藩
朝代：清
体裁：联

曾巩文章，愧作醉翁门下士；王阳家学，仍为汉代弟子员。
挽郭封翁家彪
作者：曾国藩
朝代：清
体裁：联

江天落德星，有人知是戴安道；大地埋坚石，看我敬铭苏老泉。
挽陈孚恩母联
作者：曾国藩
朝代：清
体裁：联

寸草三春，令子名同天北斗；生刍一束，不才来似客南州。
挽陈岱霖给谏联
作者：曾国藩
朝代：清
体裁：联

归路三千指故乡，记否黄鹤晴川，曾上高楼持使节；去年重九作生日，岂意只鸡斗酒，又来萧寺吊诗魂。
挽陈源兖妻联
作者：曾国藩
朝代：清
体裁：联

割臂岂初心，是孝子忠臣莫可如何之事；归真无片语，有堂上胯下万难忍言之衷。
挽陈源兖母联
作者：曾国藩
朝代：清
体裁：联

断杼教儿三十年，是绛阙词臣，洪都太守；扁舟哭母二千里，正鄱阳浪恶，衡岳云愁。
挽陈源兖联
作者：曾国藩
朝代：清
体裁：联

众口铄坚金，谁知烈士丹心苦；大江养明月，长照忠臣白骨寒。
挽马新贻联
作者：曾国藩
朝代：清
体裁：联

范希文先天下而忧，曾无片时逸豫；来君叔为何人所贼，足令千古悲哀。
挽黄彭年夫人联
作者：曾国藩
朝代：清
体裁：联

得见夫子为文学侍从之臣，虽死何恨；侧闻人言于父母昆弟无间，其贤可知。
挽黎福畴联
作者：曾国藩
朝代：清
体裁：联

四十年忧患饱经，叹白发早生，襟韵真如古井水；二千石谋猷初试，只丹心不死，精魂长绕敬亭山。
挽龙启瑞及其配何夫人
作者：曾国藩
朝代：清
体裁：联

豫章平寇，桑梓保民，莫讶书生立功，皆从廿年辛苦立德立言而出；翠竹泪斑，苍梧魂返，休疑命妇死烈，亦犹万古臣子死忠死孝之常。
早发武连驿忆弟
作者：曾国藩
朝代：清
体裁：七言律诗

朝朝整驾趁星光，细想吾生有底忙。疲马可怜孤月照，晨鸡一破万山苍。曰归曰归岁云暮，有弟有弟天一方。大壑高崖风力劲，何当吹我送君旁。
早发沔县遇雨
作者：曾国藩
朝代：清

此身病起百无忧，敢为艰难一怨尤。晓雾忽飞千嶂雨，西风已作十分秋。近知地利其堪恃，早信人谋不自由。昨日定军山下过，苍天一望故悠悠。
早发沔县遇雨
作者：曾国藩
朝代：清
体裁：七言律诗

此身病起百无忧，敢为艰难一怨尤。晓雾忽飞千嶂雨，西风已作十分秋。近知地利真堪恃，早信人谋不自由。昨日定军山下过，苍天一望故悠悠。
早起忆九弟二首·其一
作者：曾国藩
朝代：清
体裁：五言律诗

别汝经三月，音书何太难。夜长魂梦苦，人少屋庐寒。骨肉成飘泊，云霄悔羽翰。朝朝鸟鹊噪，物性固欺谩。
早起忆九弟二首·其二
作者：曾国藩
朝代：清
体裁：五言律诗

尚馀词赋好，随众颂康哉。报国羌无力，擎天别有才。寒云迷雁影，远道望龙媒。百尺金台矗，看君躞蹀来。
望湖亭联
作者：曾国藩
朝代：清
体裁：联

五夜楼船，曾上孤亭听鼓角；一尊浊酒，重来此地看湖山。
杂诗九首·其一
作者：曾国藩
朝代：清
体裁：古风

早岁事铅椠，傲兀追前轨。张网挈陬维，登山追岌嶬。述作窥韩愈，功名邺侯儗。三公渺如稊，万金睨如屣。肠胃郁千奇，不敢矜爪觜。稍待兰蕙滋，烈芬行可喜。岂期挝驽骀，前驱不踰咫。滔滔大江流，年光激若矢。春秋三十一，顽然亦如此。染丝不成章，橘迁化为枳。壮盛百无能，老苍真可耻。樗散吾所甘，多是惭毛里。
杂诗九首·其七
作者：曾国藩
朝代：清
体裁：古风

入门忽恍恍，出门复皇皇。嗟我素心人，各在天一方。庸夫厌鼎食，谊士谋糟糠。奔走遍天下，归去仍空囊。秋老江湖阔，何以慰凄凉。勿劳我之思，我今足稻粱。所忧非所职，所乐殊未央。日暮登高邱，四顾何茫茫。落叶东南飞，孤雁西北翔。思君不得觏，惨澹咏斯章。
杂诗九首·其三
作者：曾国藩
朝代：清
体裁：古风

手皲不烘煁，足趼不趋径。问我何自苦，我歌君且听。激湍无驻波，止水光凝凝。榱栋与欂栌，岂曰非天定。束蒿代虹梁，于道未为称。朝菌濡浓露，天天不及暝。适意一须臾，骨朽犹诟病。可怜繁华子，醉梦几时醒。炫妆岂无服，自媒羞妾媵。巳矣吾何营，闭户览明镜。
杂诗九首·其九
作者：曾国藩
朝代：清
体裁：古风

谁能烹隽燕，我愿燎桑薪。谁能钓巨鳌，我愿理其纶。南涧芼蘋藻，可以羞鬼神。大材与小辨，相须会有因。嗟余不足役，岂谓时无人。
杂诗九首·其二
作者：曾国藩
朝代：清
体裁：古风

西山何郁郁，白日驰昭昭。六街净如练，双阙淩神霄。沈沈府中居，员并镂琼瑶。罘罳周四角，窗雾漾鲛绡。公子盛文藻，九陌鸣金镳。群从袂成幄，掠风马蹄骄。红烛舞绛雪，会宴皆金貂。朝餐罗鲭鲤，晚衙沸笙箫。今夕既相酢，明日还见招。天高地则厚，何事不逍遥。
杂诗九首·其五
作者：曾国藩
朝代：清
体裁：古风

霜落万瓦寒，天高月浩浩。美人在何许，相思心如捣。我昔觌美人，对面如蓬岛。神光薄轩墀，朱霞荡初晓。彩凤仪丹霄，顾视无凡鸟。意密恩还疏，微诚不敢道。贻我彤管炜，粲兮希世宝。可怜金屋恩，长门閟秋草。谣诼日以多，觏闵曾不少。宠眷难再得，蛾眉行衰老。区区抱私爱，夜夜祝苍昊。
杂诗九首·其八
作者：曾国藩
朝代：清
体裁：古风

松柏翳危岩，葛藟相钩带。兄弟非它人，患难亦相赖。行酒烹肥羊，嘉宾填门外。丧乱一以闻，寂寞何人会。维鸟有鹣鹣，维兽有狼狈。兄弟审无猜，外侮将予柰。愿为同岑石，无为水下濑。水急不可矶，石坚犹可磕。谁谓百年长，仓皇已老大。我迈而斯征，辛勤共粗粝。来世安可期，今生勿玩愒。
杂诗九首·其六
作者：曾国藩
朝代：清
体裁：古风

天鸡鸣半夜，六合未清晓。乌鹊鸣向晨，羽毛誇矫矫。一旦金丸惊，戢翼喑百鸟。鸱鸮流恶声，万方忧集蓼。青蝇鸣棘樊，缪彰复虚皛。閒鸣百无补，嗟尔秦吉了。蝼蝈草閒鸣，乱人徒扰扰。
杂诗九首·其四
作者：曾国藩
朝代：清
体裁：古风

伤禽悲弦声，游鱼惊月影。丈夫贵倔强，女子多虚警。强弧有时弛，夷涂有时梗。飓风扬海涛，潮平已复静。君子别有忧，众人恐未省。
柴关岭雪
作者：曾国藩
朝代：清

我行度柴关，山光惊我马。密雪方未阑，飞花浩如泻。万岭堆水银，乾坤一大冶。走兽交横奔，冻禽窜荒野。挥手舞岩巅，吾生此潇洒。忽忆少年时，牵狗从猎者。射虎层冰中，穷追绝壁下。几岁驰虚名，业多用逾寡。久逸筋力颓，回头泪盈把。
柴关岭雪
作者：曾国藩
朝代：清

我行度柴关，山关惊我马。密雪方未阑，飞花浩如泻。万岭堆水银，乾坤一大冶。走兽交横奔，冻禽窜荒野。挥手舞岩巅，吾生此潇洒。忽忆少年时，牵狗从猪者。射虎层冰中，穷追绝壁下。几岁驰虚名，业多用逾寡。久逸筋力颓，回头泪盈把。
格言联
作者：曾国藩
朝代：清
体裁：联

丈夫当死中图生，祸中求福；古人有困而修德，穷而著书。
格言联
作者：曾国藩
朝代：清
体裁：联

不为圣贤，便为禽兽；莫问收获，但问耕耘。
格言联
作者：曾国藩
朝代：清
体裁：联

不怨不尤，但反身争个一壁静；勿忘勿助，看平地长得万丈高。
格言联
作者：曾国藩
朝代：清
体裁：联

与人为善，取人为善；乐以终身，忧以终身。
格言联
作者：曾国藩
朝代：清
体裁：联

养活一团春意思；撑起两根穷骨头。
格言联
作者：曾国藩
朝代：清
体裁：联

大处着眼，小处着手；群居守口，独居守心。
格言联
作者：曾国藩
朝代：清
体裁：联

天下无易境，天下无难境；终身有乐处，终身有忧处。
格言联
作者：曾国藩
朝代：清
体裁：联

战战兢兢，即生时不忘地狱；坦坦荡荡，虽忧患亦畅天怀。
格言联
作者：曾国藩
朝代：清
体裁：联

禽里还人，静由敬出；死中求活，淡极乐生。
格言联
作者：曾国藩
朝代：清
体裁：联

立千仞巅，慕鲁连子；无片言妄，希司马公。
桂湖五首
作者：曾国藩
朝代：清

点缀须人力，招寻信妙缘。使君殊不俗，把酒竟茫然。
桂湖五首
作者：曾国藩
朝代：清

短城三面绕，浅水半篙寒。鸟过穿残日；自行起寸澜。秋来楼阁静，幽处地天宽。平昔江湖性，真思老钓竿。
桂湖五首
作者：曾国藩
朝代：清

矮桂枝钩袖，丛空叶打头。堤行皆反径，路断得高楼。栏槛干回锦，琉璃五色秋。落霞沉水底，绮散不能收。
桂湖五首
作者：曾国藩
朝代：清

遂刘华阳国，归程始此赊。翻然名境访，来及夕阳斜。翠竹偎寒蝶，丹枫噪幕鸦。词人云异代，临水一咨嗟。
桂湖五首
作者：曾国藩
朝代：清

颇忆家山好，去乡兹六年。此间行乐地，小有洞庭天。
桂湖五首·其一
作者：曾国藩
朝代：清
体裁：五言律诗

遂别华阳国，归程始此赊。翻然名境访，来及夕阳斜。翠竹偎寒蝶，丹枫噪暮鸦。词人云异代，临水一咨嗟。
桂湖五首·其三
作者：曾国藩
朝代：清
体裁：五言律诗

十里荷花海，我来吁已迟。小桥通野港，坏艇卧西陂。曲岸能藏鹭，盘涡尚戏龟。倾城游女盛，好是采莲时。
桂湖五首·其二
作者：曾国藩
朝代：清
体裁：五言律诗

短城三面绕，浅水半篙寒。鸟过穿残日，鱼行起寸澜。秋来楼阁静，幽处地天宽。平昔江湖性，真思老钓竿。
桂湖五首·其五
作者：曾国藩
朝代：清
体裁：五言律诗

颇忆家山好，去乡兹六年。此閒行乐地，小有洞庭天。点缀须人力，招寻信妙缘。使君殊不俗，把酒意茫然。
桂湖五首·其四
作者：曾国藩
朝代：清
体裁：五言律诗

矮桂枝钩袖，丛篁叶打头。堤行皆仄径，路断得高楼。栏槛千回锦，琉璃五色秋。落霞沈水底，绮散不能收。
桂湖联
作者：曾国藩
朝代：清
体裁：联

五千里秦树蜀山，我原过客；一万顷荷花秋水，中有诗人。
桐阴消夏图为史吏部题
作者：曾国藩
朝代：清
体裁：古风

炎曦灼大地，蠕蚑同烹煎。有生奔末利，扰扰不遑安。史君静者流，置身巢燧閒。绿天展珍簟，桐叶生虚寒。煮茶激清吹，拂箔回微澜。客来戒不报，尘事莫相干。颇亦哀老子，佳眠未渠阑。
梓潼道中有怀冯树堂陈岱云
作者：曾国藩
朝代：清
体裁：七言律诗

复嶂七盘相约束，清流九曲与周遭。日高旌旆鸟蛇乱，秋老爪牙鹰隼豪。北望幽燕天漠漠，东归岁月水滔滔。江山如此知交隔，独对菱花数二毛。
次韵何廉昉太守感怀述事
作者：曾国藩
朝代：清

沧海横流泽有鸿，微生独出一当熊。千艘梭织怒涛上，万幕笳吹明月中。屠罢长鲸波尚赤，战归骄马汗犹红。谁知春晚周郎老，更与东皇乞好风。由来忠孝易通神，㣼利华鬘识后身。石烂海枯终有尽，生天成佛岂无人。关河庾信空萧瑟，形影陶潜孰主宾。鸡犬全家存帝所，淮南生计未全贫。圣主中兴迈盛周，联翩方召并公侯。神威欲挟雷霆下，大业常同江汉流。藻火但闻山甫衮，桐庐岂有子陵裘。鹓鸾台阁方新构，杞梓楩楠一例收。
次韵何廉昉太守感怀述事·其一
作者：曾国藩
朝代：清

沧海横流泽有鸿，微生独出一当熊。千艘梭织怒涛上，万幕笳吹明月中。屠罢长鲸波尚赤，战归骄马汗犹红。谁知春晚周郎老，更与东皇乞好风。
次韵何廉昉太守感怀述事·其三
作者：曾国藩
朝代：清

由来忠孝易通神，㣼利华鬘识后身。石烂海枯终有尽，生天成佛岂无人。关河庾信空萧瑟，形影陶潜孰主宾。鸡犬全家存帝所，淮南生计未全贫。
次韵何廉昉太守感怀述事十六首
作者：曾国藩
朝代：清

二月长安春姑归，觚棱回首梦魂飞。宫鸦掠日槐阴瘦，厩马嘶风柳絮肥。东阁赐茶双凤阙，西效扈跸九龙旗。十年苦忆钧天奏，老大真怜未拂农。
次韵何廉昉太守感怀述事十六首
作者：曾国藩
朝代：清

域中哀怨广场开，屈来而还第二回。幻想更无天可问，牢愁宁有地能埋！秦瓜钩带何人种？社栎支离几日培？大冶最憎金踊跃，那容世界有奇材！
次韵何廉昉太守感怀述事十六首
作者：曾国藩
朝代：清

山县寒儒守一经，出山姓字各芳馨。
要令天下消兵气，争说湘中聚德星。
旧雨三年精化碧，孤灯五夜眼常青。
书生自有平成量，地脉何曾独效灵！
次韵何廉昉太守感怀述事十六首
作者：曾国藩
朝代：清

山县寒儒守一经，出山姓字各芳馨。要令天下销兵气，争说湘中聚德星。旧雨三年精化碧，孤灯五夜眼常青。书生自有平成量，地脉何曾独效灵！
次韵何廉昉太守感怀述事十六首
作者：曾国藩
朝代：清

幕府山头对碧天，英英群彦满樽前。共扶元气回阳九，各放光明照大干。短李迂辛杂嘲谑，箕张牛奋总安便。独怜何逊今漂泊，望断寒云暮霭边。
次韵何廉昉太守感怀述事十六首
作者：曾国藩
朝代：清

惨淡兵戎春复秋，浊醪谁信造千忧？战场故鬼把新鬼，世事前沤散后沤。驱逐几同秦失鹿，动势只愧鲁无鸠。何时浩荡轻鸥去？一舸鸱夷得少休。
次韵何廉昉太守感怀述事十六首
作者：曾国藩
朝代：清

江雪湖波路几千，壶头归葬事堪怜。铸金叩叩终何益？理玉深深不计年。夜月一钩凉蕙帐，春风十万散榆钱。神灵甲马如相助，莫造愁人叹逝川。
次韵何廉昉太守感怀述事十六首
作者：曾国藩
朝代：清

沧海横流泽有鸡，微生偶出一当熊。
千艘梭织怒涛上，万幕笳吹明月中。
屠罢长鲸波尚赤，战归骄马汗犹红。
谁知春晚周郎老，更与东皇乞好风。
次韵何廉昉太守感怀述事十六首
作者：曾国藩
朝代：清

浔阳江水接天长，良将新词皎雪霜。半壁东南支柱石，数州立女荐馨香。竟无音寿追克国，犹有嘉名配武乡。匹马寸金都谢绝，三明何必数西凉！
次韵何廉昉太守感怀述事十六首
作者：曾国藩
朝代：清

溢觞初引一泓泉，流出蛟龙万丈渊。从古精诚能破石，薰天事业不贪钱。腐儒封拜称诗伯，上策屯耕在现田。巨海茫茫终得岸，谁言精卫憾难填？
次韵何廉昉太守感怀述事十六首
作者：曾国藩
朝代：清

猴鹤沙虫道并消，谁分粪壤与芳椒？昨来皖水三河变，堪痛阿房一炬焦。勾践池边醪易醉，田横墓上酒难浇。同袍才俊雕零尽，苟活人间只自嘲。
次韵何廉昉太守感怀述事十六首
作者：曾国藩
朝代：清

由来忠孝易通神，优利华丞识后身。
石拦海枯终有尽，生天成佛岂无人。
关河度情空萧瑟，形影陶潜孰主宾？鸡犬全家存帝所，淮南生计未全贫。
次韵何廉昉太守感怀述事十六首
作者：曾国藩
朝代：清

薇阁藤厅淡淡红，多君翔步五云中。良缘彩凤双飞翼，慧业灵犀一点通。典郡四旬书上考，阖门八口祀昭忠。灾祥谁识天公意，休向西风泣路穷。
次韵何廉昉太守感怀述事十六首
作者：曾国藩
朝代：清

钟山祠庙岿然存，凭吊湖湘烈士魂。马革裹尸男子志，鸾刀祭膟圣明恩。弓旌夜动神依户，萧鼓春祈福满门。万世游人应指点，血殷篙眼古时痕。
次韵何廉昉太守感怀述事十六首
作者：曾国藩
朝代：清

鹤原横霣第三人，鹤唳华亭不复春。先轸归元何日是？虞翻相骨本来贫。科名久滞青云路，身手难扶赤日轮。十二万年香不灭，从渠捣麝作灰尘。
次韵何廉昉太守感怀述事十六首·其一
作者：曾国藩
朝代：清
体裁：七言律诗

域中哀怨广场开，屈宋而还第二回。幻想更无天可问，牢愁宁有地能埋。秦瓜钩带何人种，社栎支离几日培。大冶最憎金踊跃，那容世界有奇材。
次韵何廉昉太守感怀述事十六首·其七
作者：曾国藩
朝代：清
体裁：七言律诗

山县寒儒守一经，出山姓字各芳馨。要令天下消兵气，争说湘中聚德星。旧雨三年精化碧，孤镫五夜眼常青。书生自有平成量，地脉何曾独效灵。
次韵何廉昉太守感怀述事十六首·其三
作者：曾国藩
朝代：清
体裁：七言律诗

二月长安春始归，觚棱回首梦魂飞。宫鸦掠日槐阴瘦，厩马嘶风柳絮肥。东阁赐茶双凤阙，西郊扈跸九龙旗。十年苦忆钧天奏，老大真怜未拂衣。
次韵何廉昉太守感怀述事十六首·其九
作者：曾国藩
朝代：清
体裁：七言律诗

鸰原横霣第三人，鹤唳华亭不复春。先轸归元何日是，虞翻相骨本来贫。科名久滞青云路，身手难扶赤日轮。十二万年香不灭，从渠捣麝作灰尘。
次韵何廉昉太守感怀述事十六首·其二
作者：曾国藩
朝代：清
体裁：七言律诗

惨澹兵戎春复秋，浊醪谁信遣千忧。战场故鬼招新鬼，世事前沤散后沤。驰逐几同秦失鹿，劬劳祇愧鲁无鸠。何时浩荡轻鸥去，一舸鸱夷得少休。
次韵何廉昉太守感怀述事十六首·其五
作者：曾国藩
朝代：清
体裁：七言律诗

钟山祠庙岿然存，凭吊湖湘烈士魂。马革裹尸男子志，鸾刀祭膟圣明恩。弓旌夜动神依户，箫鼓春祈福满门。万世游人应指点，血殷篙眼古时痕。
次韵何廉昉太守感怀述事十六首·其八
作者：曾国藩
朝代：清
体裁：七言律诗

猿鹤沙虫道并消，谁分粪壤与芳椒。昨来皖水三河变，堪痛阿房一炬焦。句践池边醪易醉，田横墓上酒难浇。同袍才俊彫零尽，苟活人閒只自嘲。
次韵何廉昉太守感怀述事十六首·其六
作者：曾国藩
朝代：清
体裁：七言律诗

浔阳江水接天长，良将新祠皎雪霜。半壁东南支柱石，数州士女荐馨香。竟无耆寿追充国，犹有嘉名配武乡。匹马寸金都谢绝，三明何必数西凉。
次韵何廉昉太守感怀述事十六首·其十
作者：曾国藩
朝代：清
体裁：七言律诗

江雪湖波路几千，壶头归葬事堪怜。铸金叩叩终何益，埋玉深深不计年。夜月一钩凉蕙帐，春风十万散榆钱。神灵甲马如相助，莫遣愁人叹逝川。
次韵何廉昉太守感怀述事十六首·其十一
作者：曾国藩
朝代：清
体裁：七言律诗

滥觞初引一泓泉，流出蛟龙万丈渊。从古精诚能破石，薰天事业不贪钱。腐儒封拜称诗伯，上策屯耕在砚田。巨海茫茫终得岸，谁言精卫憾难填。
次韵何廉昉太守感怀述事十六首·其十三
作者：曾国藩
朝代：清
体裁：七言律诗

薇阁藤厅淡淡红，多君翔步五云中。良缘彩凤双飞翼，慧业灵犀一点通。典郡四旬书上考，𨵵门八口祀昭忠。灾祥谁识天公意，休向西风泣路穷。
次韵何廉昉太守感怀述事十六首·其十二
作者：曾国藩
朝代：清
体裁：七言律诗

幕府山头对碧天，英英群彦满樽前。共扶元气回阳九，各放光明照大千。短李迂辛杂嘲谑，箕张牛奋总安便。独怜何逊今漂泊，望断寒云暮霭边。
次韵何廉昉太守感怀述事十六首·其十五
作者：曾国藩
朝代：清
体裁：七言律诗

荒城风雪卧袁安，高节鸿才万目看。懒读司空城旦法，曾希柱后惠文冠。出山驯雉网罗密，失水神龙变化难。犹有老梅娇萼发，先从三界解春寒。
次韵何廉昉太守感怀述事十六首·其十六
作者：曾国藩
朝代：清
体裁：七言律诗

圣主中兴迈盛周，联翩方召并公侯。神威欲挟雷霆下，大业常同江汉流。藻火但闻山甫衮，桐庐岂有子陵裘。鹓鸾台阁方新构，杞梓楩楠一例收。
次韵何廉昉太守感怀述事十六首·其十四
作者：曾国藩
朝代：清
体裁：七言律诗

由来忠孝易通神，忉利华鬘识后身。石烂海枯终有尽，生天成佛岂无人。关河庾信空萧瑟，形影陶潜孰主宾。鸡犬全家存帝所，淮南生计未全贫。
次韵何廉昉太守感怀述事十六首·其四
作者：曾国藩
朝代：清
体裁：七言律诗

沧海横流泽有鸿，微生偶出一当熊。千艘梭织怒涛上，万幕笳吹明月中。屠罢长鲸波尚赤，战归骄马汗犹红。谁知春晚周郎老，更与东皇乞好风。
次韵何廉昉太守感怀述事十六首读吴南屏送毛西垣之即墨长歌即题其集·其一
作者：曾国藩
朝代：清
体裁：七言律诗

十载乡园独尔思，眼明今日见新诗。尝忧大雅终将绝，岂意吾侪睹此奇。木落千山初瘦削，风回大海乍平夷。此中真意凭君会，持似旁人那得知。
次韵戴醇士邵蕙西见过
作者：曾国藩
朝代：清
体裁：古风

去年城南卧古刹，高秋万叶声鸣戛。病中强哦七字诗，欲调苦肠变甘滑。枢府先生辱相和，神鬼雕镌何桀黠。铲除险语归温柔，痛与鄙人砭茁轧。我时乡梦正南飞，欲促归装理脂辖。奇章伟句不能报，自惭久喑蛬与蚻。岂期岁序遽周遭，西风萧萧又愁杀。东乌西兔老鞭笞，镜里催人双鬓鬝。二贤忽来旷我怀，高论邱索穷九八。但得尊前赌欢笑，遑冀身后谁识察。纷纷人海缚簪缨，汨汨天刑被髡刖。何时却随两閒鸥，摩空一盘万里鹘。
武会试闱中作
作者：曾国藩
朝代：清
体裁：七言律诗

禁闱莲漏已宵深，凉月窥人肯一临。此地频来从案牍，吾生何日得山林。貔貅雾隐三更肃，河汉天高万籁沈。火冷镫青无个事，可怜閒杀爱才心。
沅圃弟四十一初度·其一
作者：曾国藩
朝代：清
体裁：七言绝句

九载艰难下百城，漫天箕口复纵横。今朝一酌黄花酒，始与阿连庆更生。
沅圃弟四十一初度·其七
作者：曾国藩
朝代：清
体裁：七言绝句

邂逅三才发杀机，王寻百万合重围。昆阳一捷天人悦，谁识中军血染衣。
沅圃弟四十一初度·其三
作者：曾国藩
朝代：清
体裁：七言绝句

几年橐笔逐辛酸，科第尼人寸寸难。一剑须臾龙变化，谁能终古老泥蟠。
沅圃弟四十一初度·其九
作者：曾国藩
朝代：清
体裁：七言绝句

河山策命冠时髦，鲁卫同封异数叨。刮骨箭瘢天鉴否，可怜叔子独贤劳。
沅圃弟四十一初度·其二
作者：曾国藩
朝代：清
体裁：七言绝句

陆云入洛正华年，访道寻师志颇坚。惭愧庭阶春意薄，无风吹汝上青天。
沅圃弟四十一初度·其五
作者：曾国藩
朝代：清
体裁：七言绝句

楚尾吴头闇战尘，江干无土著生民。多君龛定同安郡，上感三光下百神。
沅圃弟四十一初度·其八
作者：曾国藩
朝代：清
体裁：七言绝句

平吴捷奏入甘泉，正赋周宣六月篇。生缚名王归夜半，秦淮月畔有非烟。
沅圃弟四十一初度·其六
作者：曾国藩
朝代：清
体裁：七言绝句

濡须已过历阳来，无数金汤一剪开。提挈湖湘良子弟，随风直薄雨花台。
沅圃弟四十一初度·其十
作者：曾国藩
朝代：清
体裁：七言绝句

左列钟铭右谤书，人閒随处有乘除。低头一拜屠羊说，万事浮云过太虚。
沅圃弟四十一初度·其十一
作者：曾国藩
朝代：清
体裁：七言绝句

已寿斯民复寿身，拂衣归钓五湖春。丹诚磨鍊堪千劫，不藉良金更铸人。
沅圃弟四十一初度·其十三
作者：曾国藩
朝代：清
体裁：七言绝句

童稚温温无险巇，酒人浩浩少猜疑。与君同讲长生诀，且学婴儿中酒时。
沅圃弟四十一初度·其十二
作者：曾国藩
朝代：清
体裁：七言绝句

黄河馀润沾三族，白下饥民活万家。千里亲疏齐颂祷，使君眉寿总无涯。
沅圃弟四十一初度·其四
作者：曾国藩
朝代：清
体裁：七言绝句

庐陵城下总雄师，主将赤心万马知。佳节中秋平剧寇，书生初试大功时。